
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 91 

21 Ιανουάριου 2013 


ΑΠΟΦΑΣΕΙ Σ 

Αριθμ. απόφ. 558Λ/ΙΙ/2013 

Καθορισμός, σύμφωνα με το άρθρο 6 παρ. 5 και 6 του 
ν. 3959/2011, του ειδικότερου περιεχομένου της γνω¬ 
στοποίησης συγκέντρωσης επιχειρήσεων, κατ’ άρ¬ 
θρα 5-10 του ν. 3959/2011. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα συνεδριάσεων του 1ου 
ορόφου, του κτιρίου των Γραφείων της (Κότσικα ΙΑ & 
Πατησίων), την 7η Ιανουάριου 2013, ημέρα Δευτέρα και 
ώρα 14:30, με την εξής σύνθεση: 

Πρόεδρος: Δημήτριος Κυριτσάκης. 

Αντιπρόεδρος: Δημήτριος Λουκάς. 

Μέλη: Εμμανουέλα Τρούλη, 

Βικτωρία Μερτικοπούλου, 

Δημήτριος Δανηλάτος και 
Ιωάννης Αυγερινός. 

Το μέλος Ιωάννης Μπιτούνης απούσιαζε λόγω δικαι¬ 
ολογημένου κωλύματος. 

Γραμματέας: Ευαγγελία Ρουμπή. 


ΘΕΜΑ: Καθορισμός, σύμφωνα με το άρθρο 6 παρ. 5 
και 6 του ν. 3959/2011, του ειδικότερου περιεχομένου 
της γνωστοποίησης συγκέντρωσης επιχειρήσεων, κατ’ 
άρθρα 5-10 του ν. 3959/2011. 

Η Επιτροπή Ανταγωνισμού, λαμβάνοντας υπόψη 
την υπ’ αριθμ. 4127/29.6.2011 εισήγηση της Γενικής Δι¬ 
εύθυνσης Ανταγωνισμού, τις σχετικές διατάξεις του 
ν. 3959/2011, όπως ισχύει, το γεγονός ότι δεν προκαλεί- 
ται δαπάνη με την παρούσα, καθώς και την ανάγκη τρο¬ 
ποποίησης της σχετικής υπ’ αριθμ. 523Λ/Ι/2011 προηγού¬ 
μενης απόφασής της για το ίδιο θέμα, προκειμένου να 
εξειδικευθούν περαιτέρω τα κριτήρια υπαγωγής στην 
απλοποιημένη διαδικασία εξέτασης ορισμένων συγκε¬ 
ντρώσεων με βάση το έντυπο συνοπτικής γνωστοποί¬ 
ησης και να καταστεί, κατ’ αυτό τον τρόπο, ο έλεγχος 
των συγκεντρώσεων πιο επικεντρωμένος και αποτελε¬ 
σματικός, και μετά από διαλογική συζήτηση μεταξύ των 
μελών της, ομόφωνα αποφασίζει και: 

καθορίζει, σύμφωνα με το άρθρο 6 παρ. 5 και 6 του 
ν. 3959/2011, το ειδικότερο περιεχόμενο της γνωστοποί¬ 
ησης συγκέντρωσης επιχειρήσεων, κατ’ άρθρα 5-10 του 
ν. 3959/2011, όπως αυτό αποτυπώνεται στα έντυπα που 
επισυνάπτονται στην παρούσα απόφαση. 

Η απόφαση εκδόθηκε την 7η Ιανουάριου 2013. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΓΝΩΣΤΟΠΟΙΗΣΗ ΣΥΓΚΕΝΤΡΩΣΗΣ ΕΠΙΧΕΙΡΗΣΕΩΝ 
(σύμφωνα με τα άρθρα 5 έως 10 του ν, 3959/2011) 

I.Έντυπο Πλήρους Γνωστοποίησης 

II.Έντυπο Συνοπτικής Γνωστοποίησης 

III. Υπόδειγμα δημοσίευσης στον τύπο (δημόσια ανακοίνωση) 

ΕΠΙΤΡΟΠΗ ΑΝΤΑΓΩΝΙΣΜΟΥ - ΑΘΗΝΑ 2013 

1. ΕΙΣΑΓΩΓΗ 

1.1. Σκοπός των εντύπων 

Στα συνημμένα έντυπα προσδιορίζονται οι πληροφορίες που υποβάλλονται στην Επιτροπή Ανταγωνισμού από 
τους κατά το άρθρο 6 παράγραφος 3 ν. 3959/2011, όπως ισχύει, υπόχρεους σε γνωστοποίηση συγκέντρωσης επι¬ 
χειρήσεων, η οποία υπόκειται στις ρυθμίσεις των άρθρων 5 έως 10 του ανωτέρω νόμου. 12 

Σύμφωνα με τα προβλεπόμενα στο ν. 3959/2011 για τον προληπτικό έλεγχο συγκεντρώσεων επιχειρήσεων, η 
Επιτροπή Ανταγωνισμού πρέπει να λαμβάνει απόφαση εντός της νόμιμης προθεσμίας. Στην αρχική φάση, η Επι¬ 
τροπή θα πρέπει να αποφασίσει, εντός μηνός από την υποβολή της σύννομης και προσήκουσας γνωστοποίησης, 
εάν θα εγκρίνει τη συγκέντρωση ή θα κινήσει διαδικασία πλήρους διερεύνησής της, δηλαδή αν θα προβεί σε πιο 
εκτεταμένη έρευνα. 1 2 3 Εάν κινηθεί η διαδικασία πλήρους διερεύνησης της υπόθεσης, η Επιτροπή πρέπει να λάβει 
οριστική απόφαση για τη γνωστοποιηθείσα πράξη εντός ενενήντα (90) ημερών από την ημερομηνία κίνησης της 
διαδικασίας της πλήρους διερεύνησης. 4 

Λόγω των ανωτέρω προθεσμιών πρέπει να παρέχονται εγκαίρως στην Επιτροπή Ανταγωνισμού οι απαιτούμε- 
νες πληροφορίες για τη διεξαγωγή της έρευνας και την αξιολόγηση των επιπτώσεων της συγκέντρωσης στις 
σχετικές, επηρεαζόμενες και γειτονικές αγορές. Αυτό προϋποθέτει την υποβολή όλων των απαραίτητων στοι¬ 
χείων και πληροφοριών κατά το χρόνο της γνωστοποίησης. 

Οι πληροφορίες που ζητούνται με τα συνημμένα έντυπα θεωρούνται ουσιώδεις. Εάν, παρ’ όλα αυτά, οι υπόχρε¬ 
οι προς γνωστοποίηση θεωρούν ότι κάποια από τα στοιχεία που ζητούνται δεν είναι αναγκαία για την εξέταση 
της υπόθεσης από την Επιτροπή Ανταγωνισμού, θα πρέπει να υποβάλλουν εγγράφως στην Επιτροπή αιτιολογη¬ 
μένη αίτηση απαλλαγής τους από την υποχρέωση υποβολής των στοιχείων αυτών. 

Σε κάθε περίπτωση η Γενική Διεύθυνση Ανταγωνισμού, η οποία είναι επιφορτισμένη με την αρμοδιότητα διε- 
ρεύνησης των υποθέσεων και την υποβολή εμπεριστατωμένης εισήγησης στην Επιτροπή Ανταγωνισμού, εφόσον 
το θεωρήσει απαραίτητο για την πλήρη εξέταση της υπόθεσης, μπορεί με έγγραφό της να ζητήσει περισσότερα 
στοιχεία και πληροφορίες, σύμφωνα με τα οριζόμενα στο άρθρο 38 ν. 3959/2011, όπως ισχύει. 

1.2. Έντυπο Πλήρους Γνωστοποίησης 

Οι γνωστοποιήσεις υποβάλλονται με τον προβλεπόμενο τρόπο στο Έντυπο Πλήρους Γνωστοποίησης, όπως 
αυτό παρατίθεται στο Παράρτημα I. Οι υπόχρεοι προς γνωστοποίηση παρέχουν εγκαίρως στην Επιτροπή Αντα¬ 
γωνισμού όλες τις απαιτούμενες πληροφορίες που προσδιορίζονται στο εν λόγω έντυπο. 

Υπό τις προϋποθέσεις που αναφέρονται στην ενότητα 1.3 κατωτέρω, οι γνωστοποιήσεις μπορούν να υποβλη¬ 
θούν στο έντυπο συνοπτικής γνωστοποίησης. 

1.3. Έντυπο Συνοπτικής Γνωστοποίησης - Απλοποιημένη διαδικασία για την εξέταση ορισμένων συγκεντρώσεων 

Σε περίπτωση κατά την οποία οι υπόχρεοι σε γνωστοποίηση είναι πεπεισμένοι ότι η γνωστοποιούμενη συ¬ 
γκέντρωση δεν προκαλεί σοβαρές αμφιβολίες ως προς το συμβατό αυτής με τις απαιτήσεις λειτουργίας του 
ανταγωνισμού στις επιμέρους αγορές τις οποίες αφορά, και διαθέτουν επαρκή στοιχεία για να τεκμηριώσουν 
την πεποίθησή τους αυτή, μπορούν να γνωστοποιήσουν τη συγκέντρωση με τη χρήση του απλοποιημένου Εντύ¬ 
που Συνοπτικής Γνωστοποίησης, όπως αυτό παρατίθεται στο Παράρτημα II. Στις περιπτώσεις αυτές, η Επιτροπή 
Ανταγωνισμού εκδίδει συνοπτική απόφαση. 

Κατά κανόνα, το έντυπο συνοπτικής γνωστοποίησης μπορεί να χρησιμοποιείται για την συγκεντρώσεων, εφό¬ 
σον πληρούται μία από τις ακόλουθες προϋποθέσεις: 

• κανένα από τα μέρη που συμμετέχουν στη συγκέντρωση δεν ασκεί επιχειρηματικές δραστηριότητες στην 
ίδια αγορά προϊόντων και στην ίδια γεωγραφική αγορά (καμία οριζόντια επικάλυψη) ή σε αγορά προηγούμενων 
ή επόμενων σταδίων εκείνης στην οποία δραστηριοποιείται άλλο μέρος που συμμετέχει στη συγκέντρωση (κα¬ 
μία κάθετη σχέση)· 

• δύο ή περισσότερα από τα μέρη που συμμετέχουν στη συγκέντρωση ασκούν επιχειρηματικές δραστηριό¬ 
τητες στην ίδια αγορά προϊόντων και στην ίδια γεωγραφική αγορά (οριζόντιες σχέσεις), υπό την προϋπόθεση 
ότι τα συνδυασμένα μερίδια αγοράς τους δεν υπερβαίνουν το 15%' ή/και ένα ή περισσότερα από τα μέρη που 
συμμετέχουν στη συγκέντρωση ασκούν επιχειρηματικές δραστηριότητες σε αγορά προϊόντων προηγούμενων ή 
επόμενων σταδίων εκείνης στην οποία δραστηριοποιείται οποιοδήποτε άλλο μέρος της συγκέντρωσης (κάθετες 
σχέσεις), και υπό την προϋπόθεση ότι τα ατομικά ή συνδυασμένα μερίδια αγοράς τους και στα δύο επίπεδα δεν 
υπερβαίνουν το 25%· 

• ένα από τα συμμετέχοντα μέρη πρόκειται να αποκτήσει αποκλειστικό έλεγχο επιχείρησης επί της οποίας 
έχει ήδη κοινό έλεγχο. 

1 Το περιεχόμενο των διατάξεων αυτών καθώς και ο ν. 3959/2011 είναι διαθέσιμα στην ιστοσελίδα της Επιτροπής Ανταγωνισμού (νννννν.βρεηΙ.ςΓ). 

2 Όλες οι παραπομπές που περιέχονται στο παρόν αφορούν άρθρα και παραγράφους του ν. 3959/2011, όπως ισχύει, εκτός αν αναφέρεται 
διαφορετικά. 

3 Βλ. άρθρο 8 παράγρ. 3, 4 και 11 ν. 3959/2011, όπως ισχύει. 

4 Βλ. άρθρο 8 παράγρ. 6 και 11 ν. 3959/2011, όπως ισχύει. 

Η Επιτροπή Ανταγωνισμού μπορεί να ζητήσει τη συμπλήρωση των επιπλέον τμημάτων ή/και σημείων τμημά¬ 
των που εμπεριέχονται στο έντυπο πλήρους γνωστοποίησης, εφόσον φαίνεται είτε ότι δεν πληρούνται οι ως 
άνω προϋποθέσεις χρησιμοποίησης του εντύπου συνοπτικής γνωστοποίησης είτε ότι πληρούνται μεν, αλλά, κατ’ 
εξαίρεση, η Επιτροπή θεωρεί ότι είναι αναγκαία η συμπλήρωση των σχετικών στοιχείων για να διερευνηθούν 
δεόντως τα ενδεχόμενα προβλήματα ανταγωνισμού. Περαιτέρω, εφόσον η Επιτροπή Ανταγωνισμού αποφασίσει 
τελικά να κινήσει διαδικασία πλήρους διερεύνησης της υπόθεσης, τα μέρη υποχρεούνται, και σε αυτή την περί¬ 
πτωση, να συμπληρώσουν όσα επιπλέον Τμήματα ή σημεία Τμημάτων εμπεριέχονται στο έντυπο πλήρους γνω¬ 
στοποίησης και να το καταθέσουν στην Επιτροπή, ως συμπληρωματική γνωστοποίηση. Στις περιπτώσεις αυτές, 
η ημερομηνία κατάθεσης της συμπληρωματικής γνωστοποίησης θα θεωρηθεί και ως η ημερομηνία εκκίνησης 
των προθεσμιών που θέτει ο νόμος για την έκδοση από την Επιτροπή της οριστικής απόφασής της επί της γνω¬ 
στοποιούμενης συγκέντρωσης. 

1.4. Ποια πρόσωπα υποχρεούνται ή/και νομιμοποιούνται να υποβάλλουν γνωστοποίηση συγκέντρωσης 

Οι γνωστοποιήσεις υποβάλλονται από τα πρόσωπα ή τις επιχειρήσεις ή τις ομάδες προσώπων ή επιχειρή¬ 
σεων που ορίζονται στο άρθρο 6 παράγραφος 3 ν. 3959/2011, όπως ισχύει, εντός των προθεσμιών που ορίζει ο 
ανωτέρω νόμος. Ειδικότερα: 

• Από κοινού οι επιχειρήσεις που συμμετέχουν σε συγκέντρωση η οποία είτε συνίσταται σε συγχώνευση με 
οποιονδήποτε τρόπο δύο ή περισσότερων προηγουμένως ανεξάρτητων επιχειρήσεων ή τμημάτων επιχειρήσε¬ 
ων είτε αφορά σε απόκτηση κοινού ελέγχου που αποτελεί αντικείμενο συμφωνίας των επιχειρήσεων που συμ¬ 
μετέχουν σ’ αυτήν. Στην περίπτωση αυτή υπάγονται οι συγχωνεύσεις ανεξάρτητων μεταξύ τους επιχειρήσεων 
καθώς και η δημιουργία (ήτοι η σύσταση ή η απόκτηση ή η αλλαγή της «ποιότητας» του ελέγχου) κοινής επιχεί¬ 
ρησης, η οποία εκπληρώνει μόνιμα τις λειτουργίες μίας αυτόνομης οικονομικής μονάδας (άρθρο 5 παράγραφος 
5 ν. 3959/2011). 

• Σε όλες τις άλλες περιπτώσεις, το πρόσωπο ή η επιχείρηση που αποκτά τον έλεγχο στο σύνολο ή σε Τμή¬ 
ματα μιας ή περισσοτέρων επιχειρήσεων. Σημειωτέον ότι, στην περίπτωση απόκτησης ελέγχουσας συμμετοχής 
σε μια επιχείρηση, η γνωστοποίηση συμπληρώνεται από τον αποκτώντα τον έλεγχο, ενώ στην περίπτωση δημό¬ 
σιας προσφοράς για την εξαγορά επιχείρησης, από τον προσφέροντα. 

Τη γνωστοποίηση υπογράφουν τα προαναφερθέντα πρόσωπα ή οι νόμιμοι εκπρόσωποι ή οι πληρεξούσιοι δι¬ 
κηγόροι τους. Οι νόμιμοι εκπρόσωποι και οι πληρεξούσιοι δικηγόροι οφείλουν να υποβάλλουν με τη γνωστοποί¬ 
ηση και τα σχετικά νομιμοποιητικά έγγραφα. 

Οι από κοινού γνωστοποιήσεις πρέπει να υποβάλλονται από κοινό αντιπρόσωπο, εξουσιοδοτημένο να διαβι¬ 
βάζει και να παραλαμβάνει έγγραφα εξ ονόματος των γνωστοποιούντων μερών. 

Κάθε υπόχρεος προς γνωστοποίηση, που συμπληρώνει το παρόν έντυπο, φέρει την ευθύνη για την ακρίβεια 
των πληροφοριών που παρέχει. 

1.5. Προθεσμία υποβολής της Γνωστοποίησης 

Η γνωστοποίηση πρέπει να υποβάλλεται στην Επιτροπή Ανταγωνισμού πριν από την πραγματοποίηση της σκο- 
πούμενης συγκέντρωσης και μέσα σε τριάντα (30) ημέρες από την επέλευση της πρώτης πράξης που εξασφαλί¬ 
ζει την πραγματοποίησή της (ήτοι τη σύναψη της συμφωνίας ή τη δημοσίευση της προσφοράς ή την ανταλλα¬ 
γή ή την απόκτησης συμμετοχής, που εξασφαλίζει τον έλεγχο της επιχείρησης). 5 Η προθεσμία αρχίζει από την 
επόμενη εργάσιμη ημέρα από την τέλεση της πράξης. 

Η γνωστοποίηση μπορεί να υποβληθεί στην Επιτροπή Ανταγωνισμού και σε χρόνο προγενέστερο, εφόσον 
αποδεδειγμένα υφίσταται εκ μέρους των συμμετεχουσών επιχειρήσεων πρόθεση σύναψης συμφωνίας ή, σε πε¬ 
ρίπτωση δημόσιας προσφοράς εξαγοράς, εφόσον έχουν δημοσιοποιήσει πρόθεση ανάλογης προσφοράς, υπό την 
προϋπόθεση ότι η σχεδιαζόμενη συμφωνία ή δημόσια προσφορά εξαγοράς θα καταλήξει σε συγκέντρωση εμπί- 
πτουσα σε προληπτικό έλεγχο. Το έγγραφο που θα βεβαιώνει την πρόθεση των μερών για την πραγματοποίηση 
της συγκέντρωσης θα πρέπει να περιλαμβάνει τους όρους της συμφωνίας που αφορούν σε θέματα ανταγωνισμού. 

1.6 Η ανάγκη ακριβούς και πλήρους γνωστοποίησης 

Όλες οι πληροφορίες και τα στοιχεία που ζητούνται με τα συνημμένα έντυπα πρέπει να είναι ακριβή και πλή¬ 
ρη και να καταγράφονται αναλυτικά στα αντίστοιχα Τμήματα του κατά περίπτωση εντύπου γνωστοποίησης. 

Πρέπει ιδίως να ληφθούν υπόψη τα εξής: 

α) Οι σχετικές με τη γνωστοποίηση προθεσμίες δεν ξεκινούν μέχρι να λάβει η Επιτροπή Ανταγωνισμού όλες 
τις απαιτούμενες πληροφορίες ώστε να είναι σε θέση να εκτιμήσει τη γνωστοποιούμενη συγκέντρωση εντός 
των προθεσμιών που προβλέπει ο νόμος (άρθρο 8 παράγραφος 11 επ. ν. 3959/2011)· 

β) τα γνωστοποιούντο μέρη πρέπει να ελέγχουν προσεκτικά, κατά τη σύνταξη της γνωστοποίησής τους, όλα 
τα ονόματα, τους αριθμούς (ιδίως τηλεφώνων και τηλεομοιοτύπων) και ηλεκτρονικές διευθύνσεις, που δίνουν 
στην Επιτροπή σχετικά με τα πρόσωπα με τα οποία μπορεί να έλθει σε επαφή, ώστε να είναι ακριβή, συναφή 
με την υπόθεση και ενημερωμένα- 

γ) Εφόσον οι πληροφορίες, περιλαμβανομένων και των εγγράφων, που περιέχονται στη γνωστοποίηση παρου¬ 
σιάζουν ελλείψεις, η Επιτροπή Ανταγωνισμού ενημερώνει εγγράφως εντός επτά (7) εργάσιμων ημερών από την 
υποβολή της γνωστοποίησης, τα γνωστοποιούντο μέρη ή τους νομίμους εκπροσώπους ή τους πληρεξουσίους δι¬ 
κηγόρους τους, σύμφωνα με το άρθρο 8 παράγραφος 11 εδάφ. β’ ν. 3959/2011, όπως ισχύει. Στην περίπτωση αυτή, 
η γνωστοποίηση παράγει αποτελέσματα από την ημερομηνία της παραλαβής ή συγκέντρωσης των πλήρων και 
ακριβών στοιχείων από την Επιτροπή Ανταγωνισμού. 


5 Βλ. άρθρα 6 παράγραφρι 1 και 2 και 9 παράγραφος 1 ν.3959/2011, όπως ισχύει. 




2886 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δ) Ουσιώδεις αλλαγές στα περιεχόμενα στη γνωστοποίηση πραγματικά περιστατικά που καθίστανται γνωστές 
μετά τη γνωστοποίηση και τις οποίες γνωρίζουν ή οφείλουν να γνωρίζουν οι υπόχρεοι σε γνωστοποίηση, καθώς 
και κάθε νέα πληροφορία που καθίσταται γνωστή μετά τη γνωστοποίηση και την οποία γνωρίζουν ή οφείλουν 
να γνωρίζουν τα γνωστοποιούντα μέρη και που θα έπρεπε να έχει γνωστοποιηθεί αν ήταν γνωστή κατά τον 
χρόνο της γνωστοποίησης, πρέπει να ανακοινώνονται αμελλητί στην Επιτροπή Ανταγωνισμού. Στις περιπτώσεις 
αυτές, εφόσον οι ουσιώδεις αλλαγές ή νέες πληροφορίες μπορούν να επηρεάσουν σημαντικά την εκτίμηση της 
συγκέντρωσης, η γνωστοποίηση παράγει αποτελέσματα από την ημερομηνία κατά την οποία η Επιτροπή έλαβε 
την πληροφορία σχετικά με τις ουσιώδεις αλλαγές. 

Στοιχεία και πληροφορίες σχετικά με τη γνωστοποιούμενη συγκέντρωση, που περιέρχονται σε γνώση της Επι¬ 
τροπής μετά την υποβολή της γνωστοποίησης και τα οποία γνωρίζουν ή οφείλουν να γνωρίζουν τα γνωστοποι¬ 
ούντα μέρη και θα έπρεπε να τα έχουν συνυποβάλλει με τη γνωστοποίηση, καθιστούν τη γνωστοποίηση, ως προς 
τα σημεία αυτά, λανθασμένη ή και παραπλανητική. Στην περίπτωση αυτή, η γνωστοποίηση παράγει αποτελέσμα¬ 
τα από την ημερομηνία κατά την οποία η Επιτροπή Ανταγωνισμού θα συλλέξει τα πλήρη και ακριβή στοιχεία, 
ε) Ασαφείς ή ανακριβείς πληροφορίες θεωρούνται λανθασμένες και τυγχάνουν αντίστοιχης αντιμετώπισης, 
στ) Σε περίπτωση κατά την οποία τα γνωστοποιούντα μέρη παράσχουν εκ προθέσεως ή εξ αμελείας, λανθασμένα 
ή παραπλανητικά στοιχεία, η Επιτροπή Ανταγωνισμού μπορεί να κάνει χρήση των άρθρων 38 ή και 39 του νόμου και 
να επιβάλει στα γνωστοποιούντα μέρη τα αναφερόμενα στα άρθρα αυτά πρόστιμα. Εξάλλου, δυνάμει του άρθρου 
8 παράγραφος 14 στοιχ. ά του νόμου, η Επιτροπή μπορεί να ανακαλέσει θετική απόφασή της για πράξη που είχε 
γνωστοποιηθεί βάσει του άρθρου 6, εφόσον η απόφασή της βασίσθηκε σε ανακριβή και παραπλανητικά στοιχεία- 
ζ) Οι υπόχρεοι σε γνωστοποίηση μπορούν να υποβάλουν εγγράφως αίτημα στην Επιτροπή Ανταγωνισμού να κάνει 
δεκτή τη γνωστοποίησή τους, παρότι δεν υποβάλλουν το σύνολο των στοιχείων που ζητούνται με το παρόν έντυπο, 
εάν είναι εύλογο τα στοιχεία αυτά να μην βρίσκονται στη διάθεσή τους εν όλω ή εν μέρει (όπως για παράδειγμα, 
πληροφορίες σχετικά με επιχείρηση που αποτελεί στόχο επιθετικής εξαγοράς). Η Επιτροπή θα εξετάσει το αίτημα, 
εφόσον οι αιτούντες εξηγούν επακριβώς τους λόγους για τους οποίους δεν είναι διαθέσιμη κάθε σχετική πληροφο¬ 
ρία και υποβάλλουν τις εκτιμήσεις τους για τις πληροφορίες που λείπουν, ενώ παράλληλα αναφέρουν τις πηγές, στα 
στοιχεία των οποίων βασίζονται οι εκτιμήσεις αυτές. Επίσης, πρέπει να παράσχουν στοιχεία σχετικά με το πού μπο¬ 
ρεί η Επιτροπή να βρει τις πληροφορίες που δεν έχουν στη διάθεσή τους. Τυχόν θετική απάντηση της Επιτροπής 
δεν σημαίνει αποδοχή της γνωστοποίησης ως πλήρους και ακριβούς και δεν συνεπάγεται εκκίνηση των προθεσμι¬ 
ών του νόμου για την έκδοση σχετικής απόφασης. Η γνωστοποίηση αυτή παράγει αποτελέσματα από την ημερομη¬ 
νία συγκέντρωσης από την Επιτροπή όλων των απαιτούμενων πληροφοριών για την αξιολόγηση της συγκέντρωσης. 

η) Επίσης, οι υπόχρεοι σε γνωστοποίηση μπορούν να υποβάλουν εγγράφως αίτημα στην Επιτροπή να θεωρή¬ 
σει τη γνωστοποίηση σύννομη, παρότι δεν υποβάλλουν ορισμένα στοιχεία που ζητούνται στο παρόν έντυπο, αν 
κρίνουν ότι μπορεί να μην είναι αναγκαία για την εξέταση της υπόθεσής τους από την Υπηρεσία. Η Επιτροπή θα 
εξετάσει το αίτημα, εφόσον οι αιτούντες τεκμηριώνουν για κάθε μη παρεχόμενη πληροφορία τους λόγους για 
τους οποίους δεν είναι συναφής με την υπόθεση και αναγκαία για την εξέταση της γνωστοποιούμενης πράξης. 

θ) Η γνωστοποίηση, επί ποινή απαραδέκτου, πρέπει να συνοδεύεται από παράβολο Δημοσίου Ταμείο, κατά το 
άρθρο 45 6 ν. 3959/2011, όπως ισχύει. 

ι) Εντός πέντε (5) εργασίμων ημερών από την υποβολή της γνωστοποίησης, οι υπόχρεοι σε γνωστοποίηση, 
οφείλουν να προσκομίσουν στην Επιτροπή Ανταγωνισμού φύλλο της ημερήσιας οικονομικής εφημερίδας, πα¬ 
νελλαδικής κυκλοφορίας, στην οποία δημοσίευσαν τη συγκέντρωση. Σε περίπτωση καθυστέρησης ή παράλει¬ 
ψης της προσκόμισης του στοιχείου αυτού η γνωστοποίηση θεωρείται ελλιπής και δεν παράγει αποτελέσματα. 
1.7. Πώς υποβάλλεται η γνωστοποίηση 

Οι γνωστοποιήσεις συντάσσονται με βάση το κατά περίπτωση έντυπο, στην ελληνική γλώσσα, η οποία είναι 
και η επίσημη γλώσσα της διαδικασίας. 

Το πρωτότυπο του εν λόγω εντύπου, συμπληρωμένο σε όλα του τα Τμήματα, τα απαιτούμενα συνοδευτικά 
έγγραφα, καθώς και τέσσερα (4) ακριβή αντίγραφα όλων αυτών, υποβάλλονται στην Επιτροπή Ανταγωνισμού, 
στη διεύθυνση: 

ΕΠΙΤΡΟΠΗ ΑΝΤΑΓΩΝΙΣΜΟΥ 
ΓΕΝΙΚΗ ΔΙΕΥΘΥΝΣΗ ΑΝΤΑΓΩΝΙΣΜΟΥ 
Κότσικα ΙΑ και 28ης Οκτωβρίου, 

104 34 Αθήνα 

Επίσης, αποστέλλονται και ηλεκτρονικά στη διεύθυνση: πΐθΓ9θΐ'5@θρ3η1.ς|ΐ'. 

Η γνωστοποίηση παραδίδεται στην Επιτροπή Ανταγωνισμού κατά τις εργάσιμες ημέρες και ώρες. Η παράδο¬ 
ση μπορεί να γίνει: α) ιδιοχείρως έναντι αποδείξεως ή β) με ταχυμεταφορά ή ως συστημένη επιστολή, συνοδευ- 
όμενη από απόδειξη παραλαβής- 

Τ α συνοδευτικά έγγραφα υποβάλλονται σε πρωτότυπο ή/και ακριβή αντίγραφα του πρωτοτύπου. Στη δεύτερη 
περίπτωση, τα γνωστοποιούντα μέρη βεβαιώνουν για την πληρότητα και την ακρίβειά τους. Επίσης, τα έγγραφα 
αυτά υποβάλλονται στη γλώσσα στην οποία έχουν συνταχθεί και, εφόσον η γλώσσα αυτή δεν είναι η ελληνική, 
σε επίσημη μετάφραση στα ελληνικά. Για την ορθότητα και την ακρίβεια της μετάφρασης μπορούν να βεβαιώ¬ 
σουν οι πληρεξούσιοι δικηγόροι των μερών. 

6 Σύμφωνα με το άρθρο 45 ν. 3959/2011 παρ. 1 «Οι γνωστοποιήσεις του άρθρου 6 και οι αιτήσεις της παραγράφου 3 του άρθρου 9 συνοδεύονται, 
με ποινή το απαράδεκτο αυτών, από γραμμάτιο καταβολής παράβολου. Το ποσό του παράβολου ορίζεται στο ποσό των χιλίων εκατό (1.100) ευρώ 
για την γνωστρπρίηση του άρθρου 6 και για τις αιτήσεις των παραγράφων 9 και 3 των άρθρων 8 και 9, αντιστοίχως.» 

Οι πληροφορίες που ζητούνται με το παρόν παρατίθενται σύμφωνα με την αρίθμηση των Τμημάτων και των 
παραγράφων του παρόντος εντύπου, υπογράφεται δήλωση σύμφωνα με το Τμήμα 13 και επισυνάπτονται τα συ¬ 
νοδευτικά έγγραφα. 

Κατά τη συμπλήρωση των Τμημάτων 7 ως 9 του εντύπου, τα γνωστοποιούντο μέρη καλούνται να κρίνουν αν 
για λόγους σαφήνειας οι πληροφορίες στο κάθε Τμήμα είναι καλύτερο να αναφερθούν με αριθμητική σειρά ή να 
ομαδοποιηθούν για κάθε μεμονωμένη επηρεαζόμενη αγορά (ή ομάδα επηρεαζόμενων αγορών). 

Όλες οι βασικές και ουσιώδεις πληροφορίες, ιδίως οι σχετικές με τις επηρεαζόμενες/ σχετικές αγορές, τα με¬ 
ρίδια αγοράς των μερών και των μεγαλύτερων ανταγωνιστών τους, πρέπει να υποβάλλονται στο κύριο μέρος 
του εντύπου. Ωστόσο, για λόγους σαφήνειας, ορισμένες πληροφορίες μπορούν να υποβληθούν σε Παραρτήμα¬ 
τα. Τα παραρτήματα αυτά χρησιμοποιούνται μόνο για συμπλήρωση των πληροφοριών που αναγράφονται στο 
ίδιο το έντυπο. 

Λεπτομερή στοιχεία για τα πρόσωπα (νόμιμοι εκπρόσωποι, πληρεξούσιοι δικηγόροι) με τα οποία θα έρχεται 
σε επικοινωνία η Υπηρεσία πρέπει να παρέχονται με τον τρόπο που ορίζεται στο παρόν έντυπο. Για την ορθή 
διεξαγωγή της έρευνας, τα στοιχεία αυτά πρέπει να είναι ακριβή. Η υποβολή εσφαλμένων τέτοιων στοιχείων 
μπορεί να θεωρηθεί λόγος για να κριθεί η γνωστοποίηση ως λανθασμένη. 

1.8. Απόρρητα Στοιχεία 

Η αρχή της εμπιστευτικότητας των απορρήτων στοιχείων και πληροφοριών, όπως αυτή προσδιορίζεται στο 
άρθρο 41 του ν.3959/2011, πρέπει να τηρείται και μεταξύ των γνωστοποιούντων μερών. 

Τα γνωστοποιούντο μέρη, εφόσον θεωρούν ότι ορισμένα από τα στοιχεία ή τις πληροφορίες που υποχρεού- 
νται να παράσχουν στην Επιτροπή αποτελούν απόρρητα επιχειρηματικά στοιχεία, τα οποία εάν δημοσιευθούν ή 
κοινοποιηθούν καθ' οιονδήποτε τρόπο σε τρίτους ενδέχεται να θίξουν τα συμφέροντά τους, δύνανται να υποβά¬ 
λουν τα στοιχεία αυτά χωριστά, με την ένδειξη «Επιχειρηματικό Απόρρητο» σε κάθε σελίδα. Στην περίπτωση αυτή 
πρέπει να τεκμηριώνουν για κάθε στοιχείο ή πληροφορία τους λόγους για τους οποίους τα θεωρούν απόρρητα. 

Όταν το έντυπο γνωστοποίησης συμπληρώνεται από περισσότερα του ενός μέρη, τα στοιχεία που συνιστούν 
επαγγελματικό απόρρητο για κάθε μέρος μπορούν να υποβάλλονται ξεχωριστά, ως συνοδευτικό παράρτημα, για 
το οποίο γίνονται σχετικές παραπομπές στη γνωστοποίηση. Τα παραρτήματα αυτά πρέπει να συνυποβληθούν 
με το παρόν έντυπο, προκειμένου να θεωρηθεί πλήρης η γνωστοποίηση. 

1.9. Ορισμοί και οδηγίες για τη συμπλήρωση του παρόντος εντύπου 

• Γνωστοποιούν μέρος ή γνωστοποιούντο μέρη: Το πρόσωπο ή τα πρόσωπα ή η επιχείρηση ή επιχειρήσεις που 
προβαίνουν στη γνωστοποίηση. Οι εκάστοτε υπόχρεοι σε γνωστοποίηση αναφέρονται στο άρθρο 6 παράγρα¬ 
φος 3 ν. 3959/2011, όπως ισχύει, και ανωτέρω στην Ενότητα 1.2. υπό 1. 

• Μέρος(-η) που συμμετέχει(-ουν) στη συγκέντρωση ή Συμμετέχουσες επιχειρήσεις: Τα εξαγοράζοντα και εξα¬ 
γοραζόμενα μέρη ή τα συγχωνευόμενα μέρη, περιλαμβανομένων όλων των επιχειρήσεων επί των οποίων απο¬ 
κτάται ελέγχουσα συμμετοχή ή που είναι αντικείμενο δημόσιας προσφοράς. 

Αν δεν ορίζεται διαφορετικά σε κάποιο Τμήμα του παρόντος, οι όροι «γνωστοποιούν μέρος», «γνωστοποιούντο 
μέρη», «μέρος που συμμετέχει στη συγκέντρωση», «συμμετέχουσες επιχειρήσεις» κ.λπ. περιλαμβάνουν όλες τις 
επιχειρήσεις που ανήκουν στους ίδιους ομίλους με τα «μέρη» αυτά. 

• Νέα Οικονομική Οντότητα ή Επιχειρηματική Οντότητα: Το επιχειρηματικό σχήμα που θα προκύψει από τη 
γνωστοποιούμενη πράξη 

• Έτος: Ως έτος νοείται το ημερολογιακό έτος, εκτός αν ορίζεται διαφορετικά σε κάποια ενότητα του παρό¬ 
ντος. Οι πληροφορίες που ζητούνται με το παρόν αναφέρονται, αν δεν ορίζεται διαφορετικά, στο έτος που προ¬ 
ηγείται της γνωστοποίησης. 

Τα οικονομικά στοιχεία που ζητούνται στο Τμήμα 3 πρέπει να εκφράζονται σε «ευρώ» και με βάση τις μέσες 
συναλλαγματικές ισοτιμίες των ετών ή άλλων περιόδων αναφοράς. 

Στο Τμήμα 6 του εντύπου ζητείται από τα γνωστοποιούντο μέρη να καθορίσουν τις σχετικές αγορές αγαθών 
που αφορά η συγκέντρωση και να προσδιορίσουν τις επηρεαζόμενες αγορές, δηλ. τις σχετικές αγορές που εί¬ 
ναι πιθανό να επηρεαστούν από τη γνωστοποιούμενη πράξη. Ο ορισμός της επηρεαζόμενης αγοράς χρησιμοποι¬ 
είται ως βάση για να ζητηθούν πληροφορίες σχετικά με σειρά άλλων ερωτημάτων που περιέχονται στο παρόν 
έντυπο. Οι προσδιορισμοί που γίνονται στο πλαίσιο αυτό από τα μέρη αναφέρονται στα συνημμένα έντυπα ως 
επηρεαζόμενη(-ες) αγορά(-ές). Ο όρος μπορεί να αναφέρεται σε σχετική αγορά που αποτελείται είτε από προ¬ 
ϊόντα είτε από υπηρεσίες. 

Όλες οι παραπομπές που περιέχονται στο παρόν έντυπο αναφέρονται σε άρθρα και παραγράφους του 
ν. 3959/2011, όπως ισχύει, εκτός αν ορίζεται διαφορετικά. 

Κάθε αναφορά στο παρόν έντυπο στην Επιτροπή Ανταγωνισμού περιλαμβάνει και τις Υπηρεσίες αυτής, ήτοι 
τη Γ ενική Διεύθυνση Ανταγωνισμού, εκτός αν ορίζεται διαφορετικά. 

ΠΑΡΑΡΤΗΜΑ I 

ΕΝΤΥΠΟ ΠΛΗΡΟΥΣ ΓΝΩΣΤΟΠΟΙΗΣΗΣ 

ΤΜΗΜΑ 1 

Περιγραφή της συγκέντρωσης 

Περιγράψτε συνοπτικά τη συγκέντρωση, προσδιορίζοντας όλα τα συμμετέχοντα μέρη, τον χαρακτήρα της συ¬ 
γκέντρωσης (για παράδειγμα: συγχώνευση, εξαγορά, σύσταση κοινής επιχείρησης), τους τομείς δραστηριότητας 
των μερών, τις αγορές τις οποίες αφορά η συγκέντρωση (ιδίως τις επηρεαζόμενες αγορές 7 ), και τους στρατηγι¬ 
κούς και οικονομικούς λόγους που δικαιολογούν την πραγματοποίηση της συγκέντρωσης. 

ΤΜΗΜΑ 2 

Πληροφορίες για τα μέρη 

2.1. Πληροφορίες ως προς το(-α) γνωστοποιούν(-τα) μέρος(-η) 

Αναφέρετε λεπτομερώς και με ακρίβεια τα εξής: 

2.1.1. Επωνυμία, διακριτικό τίτλο και διεύθυνση της έδρας της επιχείρησης. 

2.1.2. Ακριβές αντικείμενο εργασιών της επιχείρησης καθώς και τον καταστατικό της σκοπό. 

2.1.3. Όνομα, διεύθυνση, αριθμοί τηλεφώνου και τηλεομοιοτύπου, ηλεκτρονική διεύθυνση και ιδιότητα του αρ¬ 
μόδιου για την επικοινωνία προσώπου- και 

2.1.4. Όνομα, διεύθυνση, αριθμοί τηλεφώνου και τηλεομοιοτύπου, ηλεκτρονική διεύθυνση αντικλήτου 8 του γνωστο- 
ποιούντος μέρους (ή καθενός από τα γνωστοποιούντο μέρη), στον οποίο μπορούν να αποστέλλονται ή να επιδί¬ 
δονται έγγραφα και ιδίως επιστολές παροχής στοιχείων, κλητεύσεις και αποφάσεις της Επιτροπής Ανταγωνισμού. 

2.2. Πληροφορίες για τα άλλα μέρη 9 που συμμετέχουν στη συγκέντρωση 

Αναφέρετε για καθένα από τα μέρη που συμμετέχουν στη συγκέντρωση (εκτός από το γνωστοποιούν ή τα 
γνωστοποιούντο μέρη) λεπτομερώς και με ακρίβεια τα εξής: 

2.2.1. Επωνυμία, διακριτικό τίτλο και διεύθυνση της έδρας της επιχείρησης. 

2.2.2. Ακριβές αντικείμενο εργασιών της επιχείρησης καθώς και τον καταστατικό της σκοπό. 

2.2.3. Όνομα, διεύθυνση, αριθμοί τηλεφώνου, τηλεομοιοτύπου και ηλεκτρονική διεύθυνση, καθώς και ιδιότητα 
του αρμόδιου για την επικοινωνία προσώπου- και. 

2.2.4. Όνομα, διεύθυνση, αριθμοί τηλεφώνου και τηλεομοιοτύπου και ηλεκτρονική διεύθυνση αντικλήτου 10 του 
συμμετέχοντος μέρους (ή καθενός από τα συμμετέχοντα μέρη), στον οποίο μπορούν να αποστέλλονται ή να 
επιδίδονται έγγραφα και ιδίως επιστολές παροχής στοιχείων, κλητεύσεις και αποφάσεις της Επιτροπής Αντα¬ 
γωνισμού και των Υπηρεσιών της. 

2.3. Ορισμός νομίμων εκπροσώπων ή πληρεξουσίων δικηγόρων 

Όταν οι γνωστοποιήσεις υπογράφονται από τους νομίμους εκπροσώπους ή τους πληρεξουσίους των υπόχρε¬ 
ων σε γνωστοποίηση μερών, οι υπογράφοντες οφείλουν να προσκομίσουν τα σχετικά νομιμοποιητικά έγγραφα 
σε πρωτότυπο ή επικυρωμένο ακριβές αντίγραφο του πρωτοτύπου. 

Αναφέρετε τα ακόλουθα λεπτομερή στοιχεία για τα ανωτέρω πρόσωπα, που έχουν εξουσιοδοτηθεί να ενερ¬ 
γούν για λογαριασμό κάθε μέρους που συμμετέχει στη συγκέντρωση, αναφέροντας ποιο συμμετέχον μέρος εκ¬ 
προσωπεί έκαστος: 

2.3.1. Όνομα, διεύθυνση, αριθμοί τηλεφώνου και τηλεομοιοτύπου, και ηλεκτρονική διεύθυνση του νομίμου εκ¬ 
προσώπου ή πληρεξουσίου δικηγόρου 

2.3.2. Όνομα, διεύθυνση, αριθμοί τηλεφώνου και τηλεομοιοτύπου και ηλεκτρονική διεύθυνση του αρμοδίου για 
επικοινωνία προσώπου (αν διαφέρει από αυτά του 2.3.1.) 

ΤΜΗΜΑ 3 

Λεπτομερή στοιχεία για τη συγκέντρωση 

3.1. Περιγράψτε τη φύση της γνωστοποιούμενης συγκέντρωσης, αναφέροντας ειδικότερα τα εξής: 
α) Αν η σκοπούμενη συγκέντρωση αποτελεί πλήρως νομότυπη συγχώνευση, απόκτηση αποκλειστικού ή κοινού 
ελέγχου, λειτουργικά αυτόνομη κοινή επιχείρηση κατά την έννοια του άρθρου 5 παράγραφος 5 του ν.3959/2011, 
όπως ισχύει, ή σύμβαση ή άλλη πράξη με την οποία αποκτάται άμεσος ή έμμεσος έλεγχος κατά την έννοια του 
άρθρου 5 παράγραφος 3 του ανωτέρω νόμου- 

β) Αν στη συγκέντρωση εμπλέκονται το σύνολο ή μέρος των επιχειρήσεων των μερών ή και των ομίλων αυτών- 
γ) Σύντομη επεξήγηση της χρηματοοικονομικής διάρθρωσης της συγκέντρωσης- 

δ) Εάν η δημόσια προσφορά ενός μέρους για τις κινητές αξίες του άλλου μέρους υποστηρίζεται από το όργα¬ 
νο διοίκησης ή άλλο καταστατικό όργανο που εκπροσωπεί νομίμως το εν λόγω μέρος- 
ε) Την προγραμματισμένη ή προτεινόμενη ή αναμενόμενη ημερομηνία επέλευσης σημαντικών γεγονότων από 
τα οποία εξαρτάται η ολοκλήρωση της συγκέντρωσης- 
στ) Τη σχεδιαζόμενη ή προτεινόμενη διάρθρωση του καθεστώτος ιδιοκτησίας και ελέγχου μετά την ολοκλή¬ 
ρωση της συγκέντρωσης- 

7 Για τον προσδιορισμό των επηρεαζόμενων αγορών βλέπε Τμήμα 6 υπό III. 

8 Όταν η έδρα του υπόχρεου σε γνωστοποίηση βρίσκεται εκτός ν. Αττικής, διορίζεται υποχρεωτικά αντίκλητος. 

9 Περιλαμβάνεται και η προς εξαγορά επιχείρηση σε περίπτωση επιθετικής εξαγοράς, ρπότε θα πρέπει να παρέχονται όσο το δυνατόν πιο 
λεπτομερή στοιχεία. 

10 Αντίκλητος διορίζεται απαραίτητα μόνο όταν η έδρα της συμμετέχουσας επιχείρησης βρίσκεται εκτός Ν.Αττικής. 

ζ) Κάθε χρηματοδοτική ή άλλου είδους ενίσχυση που λαμβάνει οποιοδήποτε από τα μέρη από οποιαδήποτε 
πηγή, με στοιχεία ως προς τη φύση και το ύψος της ενίσχυσης και 
η) Τους οικονομικούς κλάδους που αφορά η συγκέντρωση. 

3.2. Αναφέρετε την οικονομική αξία της γνωστοποιούμενης πράξης (τιμή εξαγοράς ή αξία όλων των σχετικών 
στοιχείων ενεργητικού, ανάλογα με την περίπτωση). 

3.3. Για καθεμία από τις συμμετέχουσες στη συγκέντρωση επιχειρήσεις 11 παρέχετε -συγκεντρωτικά αλλά και 
σε ανάλυση, κατά τα αναφερόμενα στην παράγραφο 4 του άρθρου 10 - τα ακόλουθα στοιχεία για το τελευταίο 
οικονομικό έτος 12 : 

3.3.1. Παγκόσμιος κύκλος εργασιών (σε ευρώ) 

3.3.2. Κύκλος εργασιών στην ελληνική αγορά (σε ευρώ) 

3.4. Αναλύστε τους οικονομικούς λόγους που δικαιολογούν την πραγματοποίηση της συγκέντρωσης. 

ΤΜΗΜΑ 4 

Καθεστώς ιδιοκτησίας και έλεγχος 13 

4.1. Κάθε ένα από τα μέρη που συμμετέχουν στη συγκέντρωση παρέχει κατάλογο όλων των επιχειρήσεων που 
ανήκουν στον ίδιο επιχειρηματικό όμιλο. Ο κατάλογος πρέπει να περιλαμβάνει: 

4.1.1. Όλες τις επιχειρήσεις ή τα πρόσωπα που ελέγχουν 14 τα ανωτέρω μέρη, άμεσα ή έμμεσα 

4.1.2. Όλες τις επιχειρήσεις που ασκούν δραστηριότητες σε οποιαδήποτε από τις επηρεαζόμενες αγορές 15 και 
οι οποίες ελέγχονται, άμεσα ή έμμεσα: 

α) από τα μέρη αυτά- 

β) από οποιαδήποτε άλλη επιχείρηση από τις αναφερόμενες ανωτέρω υπό 4.1.1. 

Γ ια κάθε μια από τις ανωτέρω ζητούμενες καταχωρίσεις, θα πρέπει να προσδιορίζεται ταυτόχρονα η φύση και 
τα μέσα του ελέγχου. 

Οι πληροφορίες που ζητούνται στο παρόν Τμήμα είναι δυνατόν να επεξηγούνται με πίνακες ή διαγράμματα 
όπου φαίνεται η διάρθρωση του καθεστώτος ιδιοκτησίας και ελέγχου των επιχειρήσεων. 

4.2. Γ ια τα μέρη που συμμετέχουν στη συγκέντρωση και κάθε επιχείρηση ή πρόσωπο που αναφέρεται στις απα¬ 
ντήσεις του Τμήματος 4.1, παρέχονται τα εξής στοιχεία: 

4.2.1. Κατάλογος με όλες τις επιχειρήσεις που ασκούν δραστηριότητες στις επηρεαζόμενες αγορές 16 , στις οποί¬ 
ες οι επιχειρήσεις ή τα πρόσωπα του ομίλου κατέχουν ατομικά ή συλλογικά τουλάχιστον 10% των δικαιωμάτων 
ψήφου, του εκδοθέντος μετοχικού/εταιρικού κεφαλαίου ή άλλων τίτλων. 

Για κάθε μία από τις περιπτώσεις αυτές, προσδιορίστε τον δικαιούχο και το ποσοστό που κατέχει- 

4.2.2. Κατάλογος των μελών του οργάνου διοίκησης (Διοικητικού Συμβουλίου, Διαχειριστών κ.λπ.) κάθε επιχεί¬ 
ρησης, τα οποία είναι συγχρόνως μέλη οργάνου διοίκησης ή εποπτείας επιχειρήσεων που ασκούν δραστηριό¬ 
τητες σε επηρεαζόμενες αγορές- 

και (όπου αυτό τυγχάνει εφαρμογής) για κάθε επιχείρηση, κατάλογος των μελών του οργάνου εποπτείας της, 
τα οποία είναι συγχρόνως μέλη του οργάνου διοίκησης άλλης επιχείρησης που ασκεί δραστηριότητες σε επη¬ 
ρεαζόμενες αγορές. 

Σε κάθε περίπτωση, αναφέρετε τις επωνυμίες των λοιπών επιχειρήσεων και τις θέσεις που κατέχουν σ’ αυτές 
τα ανωτέρω μέλη- 

4.2.3. Λεπτομέρειες για τυχόν εξαγορές επιχειρήσεων, που ασκούν δραστηριότητες στις επηρεαζόμενες αγο¬ 
ρές 17 , στις οποίες προέβησαν κατά την τελευταία τριετία οι όμιλοι που αναφέρονται παραπάνω, στο Τμήμα 4.1. 

Οι πληροφορίες που ζητούνται ανωτέρω μπορούν να επεξηγούνται με Οργανογράμματα ή διαγράμματα ορ¬ 
γανωτικής δομής για να καθίστανται περισσότερο κατανοητές. 

4.3. Ειδικά για τις εμπίπτουσες στο πεδίο εφαρμογής του αρ. 3 ν. 3592/2007 συγκεντρώσεις επιχειρήσεων μέ¬ 
σων ενημέρωσης 18 , αντί για τα ζητούμενα υπό 4.1. ανωτέρω και σύμφωνα με τις προβλέψεις της παρ. 9 του αρ. 3 
ν. 3592/2007 19 , συμπληρώστε το Τμήμα 12 του Εντύπου. 

11 Για τον ορισμό της συμμετέχουσας επιχείρησης βλέπε άρθρα 5, 6 και 10 ν.3959/2011, όπως ισχύει καθώς και σχετική νομολογία της Επιτροπής 
Ανταγωνισμού στην σελίδα «ΑΠΟΦΑΣΕΙΣ» στον δικτυακό της τόπο ( νννννν.βρεηΐ.αι- ΐ και επικουρικά τη σχετική Ανακοίνωση της Ευρωπαϊκής Επιτροπής. 

12 Ο κύκλος εργασιών του εξαγοράζοντος ή των μερών που συμμετέχουν στη συγκέντρωση προκύπτει από το άθροισμα των κύκλων εργασιών 
των επιχειρήσεων που ορίζει το άρθρο 10 παράγραφος 4 ν.3959/2011, όπως ισχύει, κατά τα οριζόμενα και στην παράγραφο 1 του άρθρου αυτού. 
Όταν η συγκέντρωση πραγματοποιείται με την απόκτηση τμημάτων μιας ή περισσότερων επιχειρήσεων, ασχέτως αν τα τμήματα αυτά έχουν ή 
όχι νομική προσωπικότητα, λαμβάνονται υπόψη, όσον αφορά τον μεταβιβάζοντα, μόνο ο κύκλος εργασιών που αντιστοιχεί στο μεταβιβαζόμενο 
μέρος, σύμφωνα με τα οριζόμενα στην παράγραφο 2 του ανωτέρω άρθρου. Ειδικές διατάξεις σχετικά με τα πιστωτικά ιδρύματα, τις ασφαλιστικές 
εταιρείες, τρυς λοιπούς χρηματοοικονομικούς οργανισμούς και τις κοινές επιχειρήσεις περιέχσνται στο άρθρο 10 παράγραφοι 3, 4 και 5. 

13 Βλ. άρθρα 5 παράγραφοι 3 και 4 και 10 παράγραφος 4. 

14 Κατά την έννοια του άρθρου 5 παράγραφος 3. 

15 Για τον ορισμό των επηρεαζόμενων αγορών βλέπε Τμήμα 6 παρόντος εντύπου 

16 Για τον ορισμό των επηρεαζόμενων αγορών βλέπε Τμήμα 6 παρόντος εντύπου 

17 Γ ια τον ορισμό των επηρεαζόμενων αγορών βλέπε Τ μήμα 6 παρόντος εντύπου 

18 Σύμφωνα με την παρ.1 του αρ. 3 ν. 3592/22007, ως συγκέντρωση ελέγχου στην αγορά νοείται το ποσοστό επιρροής του κοινού από τα μέσα 
ενημέρωσης σε συνάρτηση με την ιδιοκτησία ή τη συμμετοχή σε μέσα ενημέρωσης της αυτής ή και άλλης μορφής (τηλεόραση, ραδιόφωνο, 
εφημερίδες και περιοδικά) στη σχετική αγορά ή στις επί μέρους σχετικές αγορές όπου δραστηριοποιείται το μέσο ή τα μέσα ενημέρωσης (τη¬ 
λεόραση, ραδιόφωνο, εφημερίδες και περιοδικά). 

19 Σύμφωνα με με την παρ.9 του άρ. 3 του ν.3592/2007, το ποσοστό της συγκέντρωσης ελέγχου υπολογίζεται στο σύνολό του, τόσο για την κάθε 
επιχείρηση μέσων ενημέρωσης, όσο και για τους μετόχους ή εταίρους αυτής, κατά την έννοια της παραγράφου 3 του άρθρου 5 και τα παρένθετα 
αυτών πρόσωπα, κατά την έννοια της παραγράφου 9 του άρθρου 2 του ν.3310/2005 (ΦΕΚ 30 Α'), όπως ισχύει. 

ΤΜΗΜΑ 5 

Συνοδευτικά έγγραφα 

Τα γνωστοποιούντο μέρη πρέπει να υποβάλουν τα ακόλουθα έγγραφα: 

5.1. Αντίγραφα όλων των τελικών ή των πλέον πρόσφατων εγγράφων δυνάμει των οποίων πρόκειται να λάβει 
χώρα η συγκέντρωση, είτε με συμφωνία μεταξύ των μερών που συμμετέχουν στη συγκέντρωση, είτε με απόκτη¬ 
ση ελέγχουσας συμμετοχής είτε με δημόσια προσφορά. 

5.2. Για τις δημόσιες προσφορές, αντίγραφο του εγγράφου της προσφοράς. Αν αυτό δεν είναι διαθέσιμο κατά τη 
γνωστοποίηση, υποβάλλεται το ταχύτερο δυνατό και το αργότερο μέχρι την αποστολή του προς τους μετόχους. 

5.3. Αντίγραφα των πλέον πρόσφατων ετήσιων εκθέσεων και οικονομικών καταστάσεων όλων των μερών που 
συμμετέχουν στη συγκέντρωση και 

5.4. Αντίγραφα όλων των αναλύσεων, εκθέσεων, μελετών, ερευνών και άλλων σχετικών εγγράφων που έχουν 
υποβληθεί προς ή εκπονηθεί από ή για μέλος(-η) του διοικητικού συμβουλίου ή του οργάνου εποπτείας ή άλλο 
πρόσωπο(-α) που ασκεί(-ούν) ανάλογα καθήκοντα ή στο(-α) οποίο(-α) έχουν ανατεθεί τέτοια καθήκοντα, ή στη 
συνέλευση των μετόχων, προκειμένου να αναλυθεί ή να αξιολογηθεί η συγκέντρωση όσον αφορά τα μερίδια αγο¬ 
ράς, τις συνθήκες ανταγωνισμού, τους ανταγωνιστές (πραγματικούς και δυνητικούς), τον σκοπό της συγκέντρω¬ 
σης, τις δυνατότητες αύξησης των πωλήσεων ή επέκτασης σε άλλες αγορές προϊόντων ή γεωγραφικές αγορές 
ή/και τις γενικές συνθήκες της αγοράς. 

Γ ια κάθε ένα από τα έγγραφα αυτά, αναφέρετε την ημερομηνία σύνταξης, το όνομα και την ιδιότητα του προ¬ 
σώπου που εκπόνησε την μελέτη ή το συνέταξε. 

5.5. Αντίγραφο του περιεχομένου της δημοσίευσης των συγκεντρώσεων που υπόκεινται σε προληπτικό έλεγ¬ 
χο, σύμφωνα με άρθρο 6 παρ. 6 του ν. 3959/2011, όπως ισχύει, Το κείμενο της δημοσίευσης δεν πρέπει να εμπε¬ 
ριέχει επιχειρηματικά απόρρητα. Το περιεχόμενό της δημοσίευσης και η ρύθμιση κάθε άλλου σχετικού με αυτή 
θέματος, θα έχει ως περιγράφεται στο Παράρτημα III. 

ΤΜΗΜΑ 6 

Ορισμοί της αγοράς 

Οι αγορές των σχετικών προϊόντων και οι γεωγραφικές αγορές αποτελούν το πλαίσιο στο οποίο πρέπει να 
γίνει εκτίμηση της ισχύος που θα έχει στην αγορά η επιχειρηματική οντότητα που θα προκύψει από τη συ¬ 
γκέντρωση. 

Τα γνωστοποιούντο μέρη παρέχουν τα ζητούμενα στοιχεία λαμβάνοντας υπόψη τους ακόλουθους ορισμούς: 

ί. Σχετικές αγορές προϊόντων 

Η σχετική αγορά προϊόντων περιλαμβάνει το σύνολο των προϊόντων ή/και υπηρεσιών που θεωρούνται από τον 
καταναλωτή εναλλάξιμα ή δυνάμενα να υποκατασταθούν μεταξύ τους, λόγω των χαρακτηριστικών τους, των τι¬ 
μών τους και της χρήσης για την οποία προορίζονται. Η σχετική αγορά προϊόντων ενδέχεται, σε ορισμένες πε¬ 
ριπτώσεις, να αποτελείται από επί μέρους προϊόντα ή/και υπηρεσίες που παρουσιάζουν σε μεγάλο βαθμό όμοια 
φυσικά ή τεχνικά χαρακτηριστικά και είναι εναλλάξιμα. 

Μεταξύ των στοιχείων που επιτρέπουν τον προσδιορισμό της σχετικής αγοράς προϊόντων είναι η ανάλυση 
των λόγων για τους οποίους περιλαμβάνονται στις αγορές αυτές ορισμένα προϊόντα ή υπηρεσίες, ενώ αποκλεί¬ 
ονται άλλα με βάση τον ανωτέρω ορισμό και λαμβάνοντας υπόψη, για παράδειγμα, τη δυνατότητα υποκατάστα¬ 
σης, τους όρους ανταγωνισμού, τις τιμές, τη σταυροειδή ελαστικότητα της ζήτησης ή άλλα στοιχεία που είναι 
κρίσιμα για τον ορισμό των σχετικών αγορών προϊόντων, όπως για παράδειγμα, η δυνατότητα υποκατάστασης 
από την πλευρά της προσφοράς, 
ϋ. Σχετικές γεωγραφικές αγορές 

Η σχετική γεωγραφική αγορά περιλαμβάνει την περιοχή στην οποία προσφέρουν ή ζητούν τα σχετικά προ¬ 
ϊόντα ή παρέχουν τις σχετικές υπηρεσίες οι συμμετέχουσες επιχειρήσεις υπό επαρκώς ομοιογενείς συνθήκες 
ανταγωνισμού και η οποία μπορεί να διακριθεί από άλλες γειτονικές γεωγραφικές περιοχές, ιδίως λόγω των αι¬ 
σθητά διαφορετικών συνθηκών ανταγωνισμού που επικρατούν σ’ αυτές. 

Στους παράγοντες που επιτρέπουν τον προσδιορισμό της σχετικής γεωγραφικής αγοράς περιλαμβάνονται η 
φύση και τα χαρακτηριστικά των σχετικών προϊόντων ή υπηρεσιών, η ύπαρξη φραγμών κατά την είσοδο στην 
αγορά, οι προτιμήσεις των καταναλωτών, οι ουσιαστικές διαφορές στα μερίδια αγοράς των επιχειρήσεων μετα¬ 
ξύ γειτονικών γεωγραφικών περιοχών ή οι σημαντικές διαφορές ως προς τις τιμές. 

Οι σχετικές αγορές που αφορά η συγκέντρωση προκύπτουν από το συνδυασμό των επιμέρους σχετικών αγο¬ 
ρών προϊόντων και των αντίστοιχων σχετικών γεωγραφικών αγορών. 

ίΙΙ. Επηρεαζόμενες αγορές 

Για τις ανάγκες αξιολόγησης της γνωστοποιούμενης συγκέντρωσης και τη συγκέντρωση των απαιτούμενων 
πληροφοριών, με τον όρο «επηρεαζόμενη αγορά» νοείται: 

α) Κάθε σχετική αγορά στην οποία ασκούν επιχειρηματικές δραστηριότητες δύο ή περισσότερες από τις συμ¬ 
μετέχουσες στη συγκέντρωση επιχειρήσεις, εφόσον εκτιμάται ότι η συγκέντρωση θα οδηγήσει σε συνολικό με¬ 
ρίδιο στην αγορά αυτή ύψους τουλάχιστον 15% (Η περίπτωση αφορά οριζόντιες σχέσεις), καθώς και 

β) Κάθε σχετική αγορά στην οποία ασκεί επιχειρηματικές δραστηριότητες οποιαδήποτε συμμετέχουσα επι¬ 
χείρηση και βρίσκεται σε προηγούμενο ή επόμενο στάδιο της παραγωγικής ή εμπορικής διαδικασίας του προϊ¬ 
όντος σε σχέση με την αγορά στην οποία δραστηριοποιείται άλλη συμμετέχουσα επιχείρηση, και οποιοδήποτε 
από τα ατομικά ή συνδυασμένα μερίδια αγοράς των επιχειρήσεων αυτών, σε οποιοδήποτε στάδιο της παρα¬ 
γωγικής ή εμπορικής διαδικασίας, ανέρχεται σε 25% τουλάχιστον, ανεξάρτητα αν μεταξύ των μερών υφίσταται 
σχέση προμηθευτή/πελάτη 20 . (Η περίπτωση αφορά τις κάθετες σχέσεις) 

Βάσει των ανωτέρω ορισμών και των ορίων των μεριδίων αγοράς, υποβάλετε τις ακόλουθες πληροφορίες: 

6.1. Προσδιορίστε και περιγράψτε εν συντομία τις επιμέρους σχετικές αγορές προϊόντων και τις σχετικές γεω¬ 
γραφικές αγορές (κατά τις αντίστοιχες έννοιες του Τμήματος 6), που αφορά η γνωστοποιούμενη πράξη. 

6.2. Καθορίστε τις επηρεαζόμενες αγορές, κατά την έννοια του Τμήματος 6, στην ελληνική επικράτεια. 

6.3. Για κάθε επηρεαζόμενη αγορά του Τμήματος 6, οριοθετήστε και επεξηγήστε την αντίστοιχη σχετική γε¬ 
ωγραφική αγορά. 

ίν. Άλλες αγορές στις οποίες ενδέχεται να έχει σημαντικές επιπτώσεις η γνωστοποιούμενη πράξη 

6.4. Με βάση τους προαναφερθέντες ορισμούς, περιγράψτε άλλες αγορές προϊόντων (πλην των αναφερομέ- 
νων στο Τμήμα 6.2.), στις οποίες ενδέχεται να έχει σημαντικές επιπτώσεις η γνωστοποιούμενη πράξη, και προσ¬ 
διορίστε τις αγορές αυτές και γεωγραφικά. 

Ως τέτοιες αγορές αναφέρονται ενδεικτικά αυτές στις οποίες: 

α) οποιοδήποτε από τα μέρη που συμμετέχουν στη συγκέντρωση διαθέτει μερίδιο τουλάχιστον 25% και οποιο- 
δήποτε άλλο μέρος είναι δυνητικός ανταγωνιστής 21 · 

β) οποιοδήποτε από τα μέρη που συμμετέχουν στη συγκέντρωση διαθέτει μερίδιο τουλάχιστον 25% και οποιο- 
δήποτε άλλο μέρος διαθέτει σημαντικά δικαιώματα πνευματικής ή/και βιομηχανικής ιδιοκτησίας- 

γ) δραστηριοποιείται οποιοδήποτε από τα μέρη και αποτελεί γειτονική αγορά, στενά συνδεόμενη με αγορά 
προϊόντων στην οποία δραστηριοποιείται άλλο μέρος της συγκέντρωσης, και τα ατομικά ή συνδυασμένα μερί¬ 
δια αγοράς των μερών σε οποιαδήποτε από τις αγορές αυτές είναι τουλάχιστον 25%. Οι αγορές προϊόντων εί¬ 
ναι στενά συνδεόμενες γειτονικές αγορές, εφόσον τα προϊόντα είναι συμπληρωματικά μεταξύ τους 22 ή όταν ανή¬ 
κουν σε φάσμα προϊόντων που αγοράζεται κατά κανόνα από την ίδια ομάδα πελατών για την ίδια τελική χρήση 23 · 

υπό την προϋπόθεση ότι, από γεωγραφική άποψη, καταλαμβάνουν το σύνολο της ελληνικής επικράτειας. 

Προκειμένου να είναι σε θέση η Επιτροπή Ανταγωνισμού να εξετάζει εξ αρχής τις ανταγωνιστικές επιπτώσεις της 
γνωστοποιούμενης πράξης και στις αγορές που αναφέρονται στο Τμήμα 6.4, τα γνωστοποιούντο μέρη καλούνται να 
υποβάλλουν τις πληροφορίες που ζητούνται στα Τμήματα 7,8 και 9 του παρόντος εντύπου και για τις αγορές αυτές. 

ΤΜΗΜΑ 7 

Στοιχεία για τις επηρεαζόμενες αγορές 

Για κάθε επηρεαζόμενη σχετική αγορά προϊόντων, για τα πέντε (5) τελευταία οικονομικά έτη υποβάλετε τις 
ακόλουθες πληροφορίες: 

7.1. Κατ’ εκτίμηση, το συνολικό μέγεθος της αγοράς εκφραζόμενο σε αξία πωλήσεων (σε ευρώ) και όγκο (μο¬ 
νάδες). 24 Αναφέρετε τη βάση και τις πηγές των υπολογισμών και προσκομίστε, όπου είναι διαθέσιμα, έγγραφα 
προς επιβεβαίωση αυτών των υπολογισμών. 

7.2. Την αξία και τον όγκο των πωλήσεων καθώς και, κατ’ εκτίμηση, τα μερίδια αγοράς καθενός από τα μέρη 
που συμμετέχουν στη συγκέντρωση. 

7.3. Κατ’ εκτίμηση, το μερίδιο αγοράς, εκφραζόμενο σε αξία (και σε όγκο), όλων των ανταγωνιστών (συμπερι¬ 
λαμβανομένων των εισαγωγέων), που κατέχουν τουλάχιστον 5% της σχετικής γεωγραφικής αγοράς. 

Στη βάση αυτή, δώστε την εκτίμησή σας για τον δείκτη ΗΗΙ 25 προ και μετά την πραγματοποίηση της συγκέ¬ 
ντρωσης, καθώς και τη διαφορά μεταξύ των δύο (δέλτα) 26 . 

20 Γ ια παράδειγμα, αν ένα από τα μέρη της συγκέντρωσης έχει μερίδιο αγοράς πάνω από 25% σε αγορά προηγούμενου σταδίου στη οποία 
δραστηριοποιείται το άλλο μέρος, τότε επηρεαζόμενες (σχετικές) αγορές είναι οι αγορές και του προηγούμενου και του επόμενου σταδίου. 
Επίσης, αν μια κάθετα ολοκληρωμένη επιχείρηση συγχωνευθεί με άλλη συμμετέχουσα στη συγκέντρωση που δραστηριοποιείται σε επόμενο 
στάδιο, και η συγκέντρωση οδηγεί σε συνδυασμένο μερίδιο αγοράς τουλάχιστον 25%, τότε επηρεαζόμενες αγορές είναι οι αγορές και του 
προηγούμενου και του επόμενου σταδίου. 

21 Ένα μέρος μπορεί να θεωρηθεί δυνητικός ανταγωνιστής, ιδίως, εφόσον σχεδιάζει να εισέλθει στην αγορά ή έχει αναπτύξει ή επιδιώξει τέτοια 
σχέδια κατά τα τελευταία δύο χρόνια 

22 Τα προϊόντα ή οι υπηρεσίες θεωρούνται συμπληρωματικά, εφόσον, για παράδειγμα, η χρήση ή η κατανάλωση του ενός προϊόντος προϋποθέτει 
χρήση ή κατανάλωση του άλλου, όπως τα συρραπτικά μηχανήματα και οι συνδετήρες. 

23 Όπως, π.χ. το ουίσκι και το τζιν που πωλούνται σε κέντρα διασκέδασης, και τα διάφορα υλικά για τη συσκευασία ορισμένης κατηγορίας 
προϊόντων, που πωλούνται στους καταναλωτές των εν λόγω προϊόντων. 

24 Η αξία και όγκος μιας αγοράς πρέπει να αντιστοιχούν στην παραγωγή, αφαιρουμένων των εξαγωγών και προστιθεμένων των εισαγωγών για 
τις υπό εξέταση γεωγραφικές περιοχές. Αν είναι αμέσως διαθέσιμα, παρακαλείσθε να υποβάλετε αναλυτικά στοιχεία για τις εισαγωγές και τις 
εξαγωγές ανά χώρα προέλευσης και προορισμού, αντίστοιχα. 

25 Ο δείκτης ΗΗΙ (ΗθΓίίηάεηΐ-ΗίΓεοίιπιμη Ιηάβχ) χρησιμοποιείται για τη μέτρηση των επιπέδων συγκέντρωσης και προκύπτει από την άθροιση των 
τετραγώνων των ατομικών μεριδίων αγοράς όλων των επιχειρήσεων που δραστηριοποιούνται σε μία σχετική αγορά. Γ ια παράδειγμα, ο δείκτης 
ΗΗΙ μιας σχετικής αγοράς στην οποία δραστηριοποιούνται 5 επιχειρήσεις με μερίδια 40%, 20%, 15%, 15% και 10%, αντίστοιχα, είναι 2.550 (= 402 
+ 202 + 152 + 152 + 102). Ο δείκτης ΗΗΙ κυμαίνεται από μια τιμή που προσεγγίζει το μηδέν (στην περίπτωση μιας τέλειας ανταγωνιστικής αγοράς) 
μέχρι το 10.000 (σε περίπτωση καθαρού μονοπωλίου). Ο δείκτης ΗΗΙ μετά την ολοκλήρωση της συγκέντρωσης υπολογίζεται με την υπόθεση 
εργασίας ότι τα ατομικά μερίδια αγοράς των επιχειρήσεων δεν μεταβάλλονται. Παρότι το ορθό είναι να περιληφθούν στην μέτρηση όλες οι 
επιχειρήσεις που δραστηριοποιούνται στη σχετική αγορά, η έλλειψη στοιχείων για πολύ μικρές επιχειρήσεις δεν έχει συνήθως ιδιαίτερη σημασία, 
αφού δεν επηρεάζουν σημαντικά τον ΗΗΙ. 

26 Η αύξηση του επιπέδου συγκέντρωσης, όπως μετράται με τον δείκτη ΗΗΙ, μπορεί να υπολογιστεί ανεξάρτητα από το συνολικό επίπεδο 
συγκέντρωσης στην αγορά, διπλασιάζοντας το γινόμενο των μεριδίων αγοράς των συμμετεχουσών επιχειρήσεων. Γ ια παράδειγμα, μια συγκέντρωση 

Αναφέρετε τις πηγές που χρησιμοποιήθηκαν για τον υπολογισμό αυτών των μεριδίων αγοράς και υποβάλετε 
σχετικά έγγραφα, όπου είναι διαθέσιμα για την επιβεβαίωση του υπολογισμού. 

7.4. Το όνομα, την διεύθυνση, τους αριθμούς τηλεφώνου και τηλεομοιοτύπου, καθώς και την ηλεκτρονική διεύ¬ 
θυνση του νομίμου εκπροσώπου των επιχειρήσεων-ανταγωνιστών, που αναφέρονται στο σημείο 7.3. 

7.5. Κατ’ εκτίμηση, την συνολική αξία, τον όγκο και τις χώρες προέλευσης των εισαγωγών, αναφέροντας: 

α) τι ποσοστό των εισαγωγών αυτών, προέρχονται από εταιρείες των ομίλων στους οποίους ανήκουν οι επι¬ 
χειρήσεις που συμμετέχουν στη συγκέντρωση- 

β) κατ’ εκτίμηση, τον βαθμό στον οποίο οι ανωτέρω εισαγωγές επηρεάζονται από τυχόν ποσοστώσεις, δασμο¬ 
λογικούς και μη δασμολογικούς φραγμούς στο εμπόριο και 

γ) κατ’ εκτίμηση, τον βαθμό στον οποίο οι εισαγωγές αυτές επηρεάζονται από το κόστος μεταφοράς ή άλλο 
κόστος. 

7.6. Με ποιο τρόπο παράγουν, τιμολογούν και πωλούν τα προϊόντα ή/και τις υπηρεσίες τα μέρη που συμμετέ¬ 
χουν στη συγκέντρωση. Για παράδειγμα, αν γίνεται επί τόπου παραγωγή και τιμολόγηση ή πωλούν μέσω τοπι¬ 
κών διανομέων. 

7.7. Συγκριτικό πίνακα του επιπέδου των τιμών στις οποίες διαθέτει τα προϊόντα/υπηρεσίες του κάθε μέρος 
που συμμετέχει στη συγκέντρωση, στα διάφορα κράτη μέλη της Ε.Ε. καθώς και στις χώρες στις οποίες τα προ¬ 
ϊόντα αυτά παράγονται. 

7.8. Τη φύση και έκταση της κάθετης ολοκλήρωσης καθενός από τα μέρη που συμμετέχουν στη συγκέντρωση 
σε σύγκριση με τους μεγαλύτερους ανταγωνιστές τους. 

ΤΜΗΜΑ 8 

Γ ενικοί όροι στις επηρεαζόμενες αγορές 

8.1. Αναφέρετε τους πέντε μεγαλύτερους ανεξάρτητους 27 προμηθευτές κάθε μέρους που συμμετέχει στη συ¬ 
γκέντρωση και το ποσοστό συμμετοχής κάθε προμηθευτή στο σύνολο των αγορών πρώτων υλών ή αγαθών που 
χρησιμοποιούνται για την παραγωγή των σχετικών προϊόντων που πραγματοποιεί το μέρος. Αναφέρετε την επω¬ 
νυμία, την διεύθυνση, τους αριθμούς τηλεφώνου και τηλεομοιοτύπου και την ηλεκτρονική διεύθυνση κάθε προ¬ 
μηθευτή καθώς και το όνομα του νομίμου εκπροσώπου του. 

Διάρθρωση της προσφοράς στις επηρεαζόμενες αγορές 

8.2. Περιγράψτε τα δίκτυα διανομής και εξυπηρέτησης στις επηρεαζόμενες αγορές. Προς τούτο, να ληφθούν 
υπόψη και να αναφερθούν: 

α) Τα συστήματα διανομής που υφίστανται στην αγορά και η σημασία τους. Σε ποιο βαθμό πραγματοποιείται 
η διανομή από τρίτους ή/και επιχειρήσεις που ανήκουν στον ίδιο όμιλο με τα μέρη, όπως ορίζεται στο Τμήμα 4; 

β) Τα δίκτυα εξυπηρέτησης (για παράδειγμα, συντήρησης και επισκευής) που υφίστανται και η σημασία τους 
στις αγορές αυτές. Σε ποιο βαθμό παρέχονται οι αντίστοιχες υπηρεσίες από τρίτους ή/και από επιχειρήσεις που 
ανήκουν στον ίδιο όμιλο με τα μέρη, όπως ορίζεται στο Τμήμα 4; 

8.3. Αναφέρετε κατά προσέγγιση το σύνολο της ετήσιας παραγωγικής ικανότητας στην ελληνική αγορά, τα τρία 
τελευταία έτη. Για την περίοδο αυτή, τι ποσοστό της ικανότητας αυτής αναλογεί σε κάθε μέρος που συμμετέχει 
στη συγκέντρωση και ποια είναι τα αντίστοιχα ποσοστά χρησιμοποίησης της παραγωγικής τους ικανότητας; Κατά 
περίπτωση, αναφέρετε τον τόπο εγκατάστασης και την παραγωγική ικανότητα των μέσων παραγωγής καθενός 
από τα μέρη της συγκέντρωσης στις επηρεαζόμενες αγορές, εφόσον βρίσκονται εντός της ελληνικής αγοράς. 

8.4. Αναφέρετε αν κάποιο από τα μέρη της συγκέντρωσης ή από τους ανταγωνιστές έχουν προϊόντα υπό ανά¬ 
πτυξη, προϊόντα που είναι πιθανό να κυκλοφορήσουν σύντομα στην αγορά ή αν σχεδιάζουν να επεκτείνουν (και 
με υπεργολαβία) την παραγωγική τους ικανότητα ή τις πωλήσεις τους. Στην περίπτωση αυτή, δώστε, κατ’ εκτί¬ 
μηση, τις προβλεπόμενες πωλήσεις και τα προβλεπόμενα μερίδια αγοράς των μερών που συμμετέχουν στη συ¬ 
γκέντρωση κατά τα επόμενα τρία έως πέντε χρόνια. 

8.5. Προσδιορίστε άλλα στοιχεία που θεωρείτε κρίσιμα σχετικά με την προσφορά. 

Διάρθρωση της ζήτησης στις επηρεαζόμενες αγορές 

8.6. Αναφέρετε τους πέντε μεγαλύτερους ανεξάρτητους πελάτες των μερών σε κάθε επηρεαζόμενη αγορά και 
το ατομικό ποσοστό κάθε πελάτη επί των συνολικών πωλήσεων των μερών. Αναφέρετε την επωνυμία, την διεύ¬ 
θυνση, τους αριθμούς τηλεφώνου και τηλεομοιοτύπου, και την ηλεκτρονική διεύθυνση κάθε πελάτη καθώς και 
το όνομα του νομίμου εκπροσώπου του. 

8.7. Εξηγείστε τη διάρθρωση της ζήτησης αναφέροντας στοιχεία ως προς: 

α) Τις φάσεις που διέρχονται οι αγορές όσον αφορά, για παράδειγμα, τη δημιουργία τους, την ανάπτυξή τους, 
την ωριμότητα και την κάμψη τους, καθώς και τις προβλέψεις ως προς τον ρυθμό αύξησης της ζήτησης- 

επιχειρήσεων με μερίδια αγοράς 30% και 15% αντίστοιχα, θα οδηγούσε σε αύξηση του δείκτη ΗΗΙ κατά 900 μονάδες [= (30 χ 15) χ 2], Η τεχνική 
αυτή εξηγείται ως εξής: πριν από τη συγκέντρωση, ο δείκτης ΗΗΙ περιλαμβάνει τα μεμονωμένα μερίδια αγοράς των συμμετεχουσών επιχειρήσεων 
στο τετράγωνο: (α)2 + (β)2. Μετά τη συγκέντρωση, περιλαμβάνει το τετράγωνο του αθροίσματος τους: (α + β)2, που ισούται με (α)2 + (β)2 + 2αβ. 
Επομένως, η αύξηση του ΗΗΙ ισούται με 2αβ. 

2/ Ως ανεξάρτητοι νοούνται οι προμηθευτές οι οποίοι δεν αποτελούν θυγατρική ή αντιπρόσωπο (εςβηΐ) ή επιχείρηση του ομίλου του μέρους. Εκτός 
από τους πέντε αυτούς ανεξάρτητους προμηθευτές τα γνωστοποιούντο μέρη μπορούν, εφόσον το κρίνουν αναγκαίο για την ορθή αξιολόγηση 
της υπόθεσής τους, να αναφέρουν ξεχωριστά και τους «μη ανεξάρτητους» προμηθευτές. Το ίδιο ισχύει και για τα αναφερόμενα στο Τμήμα 9.6 
του εντύπου σε σχέση με τους πελάτες. 

β) τη σημασία των προτιμήσεων των πελατών, όσον αφορά για παράδειγμα την πίστη στο σήμα, την παροχή 
εξυπηρέτησης πριν και μετά την πώληση, την παροχή πλήρους φάσματος προϊόντων ή τα αποτελέσματα δικτύου- 
γ) τον ρόλο της διαφοροποίησης των προϊόντων όσον αφορά τα χαρακτηριστικά ή την ποιότητα, καθώς και 
τον βαθμό στον οποίο τα προϊόντα των μερών που συμμετέχουν στη συγκέντρωση είναι στενά υποκατάστατα- 
δ) τον ρόλο του κόστους μεταστροφής από άποψη χρόνου και δαπανών (εννιΙοΝηρ οοείε) για τους πελάτες 
κατά την αλλαγή προμηθευτή- 
ε) τον βαθμό συγκέντρωσης ή διασποράς των πελατών- 

στ) την κατανομή των πελατών σε διαφορετικές ομάδες, περιγράφοντας τον «τυπικό πελάτη» κάθε ομάδας- 
ζ) τη σημασία των συμβάσεων αποκλειστικής διανομής και άλλων ειδών μακροπρόθεσμων συμβάσεων- και 
η) τον βαθμό στον οποίο αποτελούν σημαντικό παράγοντα ως πηγή ζήτησης οι δημόσιες αρχές, δημόσιες επι¬ 
χειρήσεις ή οργανισμοί ή ανάλογοι φορείς. 

Είσοδος επιχειρήσεων στην αγορά 

8.8. Υπήρξε κατά τα πέντε τελευταία χρόνια κάποια σημαντική είσοδος στις επηρεαζόμενες αγορές; Σε περί¬ 
πτωση καταφατικής απάντησης, αναφέρετε ως προς τους εισελθόντες, την επωνυμία, την διεύθυνση, τους αριθ¬ 
μούς τηλεφώνου και τηλεομοιοτύπου, και την ηλεκτρονική διεύθυνση καθενός καθώς και το όνομα του νομίμου 
εκπροσώπου του και, κατά προσέγγιση, το σημερινό τους μερίδιο αγοράς. 

Αν κάποιο από τα μέρη που συμμετέχουν στη συγκέντρωση εισήλθε σε επηρεαζόμενη αγορά κατά τα πέντε 
τελευταία χρόνια, αναφέρετε αναλυτικά τους φραγμούς εισόδου που συνάντησε. 

8.9. Υπάρχουν επιχειρήσεις (συμπεριλαμβανομένων εκείνων που προς το παρόν ασκούν δραστηριότητες μόνο 
σε αγορές εκτός ελληνικής αγοράς) που είναι πιθανόν να εισέλθουν στην αγορά; Σε περίπτωση καταφατικής 
απάντησης, αναφέρετε ως προς τις επιχειρήσεις αυτές, την επωνυμία, την διεύθυνση, τους αριθμούς τηλεφώνου 
και τηλεομοιοτύπου, και την ηλεκτρονική διεύθυνσή τους καθώς και το όνομα του νομίμου εκπροσώπου του και, 
κατά προσέγγιση, το σημερινό τους μερίδιο αγοράς. Εξηγήστε γιατί είναι πιθανή η εν λόγω είσοδος και προσ¬ 
διορίστε, κατά προσέγγιση, τον χρόνο εντός του οποίου είναι πιθανόν να πραγματοποιηθεί αυτή η είσοδος. 

8.10. Περιγράψτε τους παράγοντες που επηρεάζουν την είσοδο στις επηρεαζόμενες αγορές, τόσο από γεωγρα¬ 
φική άποψη όσο και από άποψη προϊόντος. Προς το σκοπό αυτό, να ληφθούν υπόψη και να αναλυθούν: 

α) το συνολικό κόστος της εισόδου (έρευνα και ανάπτυξη, οργάνωση συστημάτων διανομής, προώθηση προϊό¬ 
ντων, διαφήμιση, εξυπηρέτηση κ.λπ.) μιας επιχείρησης ισοδύναμης με ένα σημαντικό βιώσιμο ανταγωνιστή, ανα- 
φέροντας το μερίδιο αγοράς του ανταγωνιστή αυτού¬ 
β) τυχόν υφιστάμενοι νομικοί ή ρυθμιστικοί περιορισμοί στην είσοδο, όπως άδεια δημόσιας αρχής ή τήρηση 
προδιαγραφών, περιορισμοί που προκύπτουν από διαδικασίες πιστοποίησης κ.λπ.· 
γ) κάθε περιορισμός που δημιουργείται από την ύπαρξη διπλωμάτων ευρεσιτεχνίας, τεχνογνωσίας και άλλων 
δικαιωμάτων πνευματικής ή βιομηχανικής ιδιοκτησίας στις αγορές αυτές και κάθε περιορισμός που προκαλείται 
λόγω της άδειας εκμετάλλευσης τέτοιων δικαιωμάτων- 
δ) ο βαθμός κατά τον οποίο κάθε μέρος που συμμετέχει στη συγκέντρωση είναι κάτοχος, δικαιοδόχος ή δικαι- 
οπάροχος άδειας εκμετάλλευσης διπλωμάτων ευρεσιτεχνίας, τεχνογνωσίας και άλλων δικαιωμάτων στις σχε¬ 
τικές αγορές- 

ε) η σημασία των οικονομιών κλίμακας για την παραγωγή ή τη διανομή προϊόντων στις επηρεαζόμενες αγορές- και 
στ) η πρόσβαση στις πηγές εφοδιασμού, όπως η διαθεσιμότητα πρώτων υλών και αναγκαίας υποδομής. 

Έρευνα και ανάπτυξη 

8.11. Εξηγείστε τη σημασία της έρευνας και ανάπτυξης για τη μακροπρόθεσμη ανταγωνιστική ικανότητα επιχεί¬ 
ρησης, που δραστηριοποιείται στις επηρεαζόμενες αγορές. Εξηγείστε τη φύση της έρευνας και ανάπτυξης που 
πραγματοποιούν στις επηρεαζόμενες αγορές οι συμμετέχουσες επιχειρήσεις, αναλύοντας, ιδίως τα ακόλουθα: 

α) τις τάσεις και την ένταση της έρευνας και ανάπτυξης 28 στις αγορές αυτές εν γένει και ειδικότερα για τα 
μέρη που συμμετέχουν στη συγκέντρωση- 

β) την εξέλιξη της τεχνολογικής ανάπτυξης στις αγορές αυτές, που παρατηρήθηκε κατά την πάροδο πρόσφο¬ 
ρης χρονικής περιόδου (περιλαμβανομένων των εξελίξεων στην ανάπτυξη προϊόντων ή/και υπηρεσιών, παραγω¬ 
γικών διαδικασιών, συστημάτων διανομής, κ.λπ.)· 

γ) τις σημαντικότερες καινοτομίες που πραγματοποιήθηκαν στις επηρεαζόμενες αγορές και τις επιχειρήσεις 
στις οποίες οφείλονται αυτές οι καινοτομίες- και 

δ) την εξέλιξη των καινοτομιών στις αγορές αυτές και το σημείο της εξέλιξης που βρίσκονται τα μέρη που 
συμμετέχουν στη συγκέντρωση. 

Συμφωνίες συνεργασίας 

8.12. Σε ποιο βαθμό υπάρχουν συμφωνίες συνεργασίας (οριζόντιες ή κάθετες) στις επηρεαζόμενες αγορές; 

8.13. Αναφέρετε λεπτομερή στοιχεία για τις σημαντικότερες συμφωνίες συνεργασίας στις επηρεαζόμενες αγο¬ 
ρές, που έχουν συνάψει τα μέρη που συμμετέχουν στη συγκέντρωση, όπως συμφωνίες έρευνας και ανάπτυξης, 
χορήγησης αδειών εκμετάλλευσης, από κοινού παραγωγής, εξειδίκευσης, διανομής, μακροπρόθεσμου εφοδια¬ 
σμού και ανταλλαγής πληροφοριών και, υποβάλετε αντίγραφο των συμφωνιών αυτών. 


28 Η ένταση της έρευνας και ανάπτυξης ορίζεται ως το ποσοστό του κύκλου εργασιών που αντιστοιχεί στη δαπάνη για την έρευνα και ανάπτυξη. 

Εμπορικές ενώσεις 

8.14. Όσον αφορά τις υφιστάμενες εμπορικές ενώσεις στις επηρεαζόμενες αγορές, αναφέρετε: 
α) τις ενώσεις των οποίων είναι μέλη τα μέρη που συμμετέχουν στη συγκέντρωση- 
β) τις σημαντικότερες εμπορικές ενώσεις, στις οποίες ανήκουν οι πελάτες και προμηθευτές των μερών. 
Αναφέρετε την επωνυμία, την διεύθυνση, τους αριθμούς τηλεφώνου και τηλεομοιοτύπου, την ηλεκτρονική δι¬ 
εύθυνση και το αρμόδιο για επικοινωνία πρόσωπο για κάθε μία των ενώσεων που αναφέρονται ανωτέρω. 

ΤΜΗΜΑ 9 

Γενικό πλαίσιο της αγοράς και βελτίωση της αποτελεσματικότητας 

9.1. Περιγράψτε το διεθνές πλαίσιο της σκοπούμενης συγκέντρωσης, αναφέροντας ιδίως τη θέση καθενός των 
μερών που συμμετέχουν στη συγκέντρωση, από άποψη μεγέθους και ανταγωνιστικής ισχύος (α) στην παγκόσμια 
αγορά, (β) στην Ευρωπαϊκή αγορά και (γ) στην Βαλκανική ή/και στην Μεσόγειο. 

9.2. Περιγράψτε τον τρόπο με τον οποίο η σκοπούμενη συγκέντρωση ενδέχεται να επηρεάσει τα συμφέροντα 
των ενδιάμεσων και τελικών καταναλωτών, καθώς και την εξέλιξη της τεχνολογικής και οικονομικής προόδου. 

9.3. Εάν επιθυμείτε να εξετάσει ειδικά η Επιτροπή εξαρχής 29 κατά πόσον η βελτίωση της αποτελεσματικότητας 
(θίίίοίβηογ ςαίπε) που θα προκύψει από τη συγκέντρωση ενδέχεται να αυξήσει την ικανότητα και τα κίνητρα της 
νέας οικονομικής οντότητας να δράσει ευεργετικά για τον ανταγωνισμό προς όφελος των καταναλωτών, περιγρά¬ 
φετε, υποβάλλοντας σχετικά συνοδευτικά έγγραφα, την βελτίωση της αποτελεσματικότητας (ιδίως εξοικονόμηση 
κόστους, εισαγωγή νέων προϊόντων και βελτιώσεις των υπηρεσιών ή των προϊόντων) που αναμένεται να προκύ- 
ψουν από τη σκοπούμενη συγκέντρωση αναφορικά με οποιοδήποτε από τα σχετικά προϊόντα που αυτή αφορά. 30 

Για κάθε επικαλούμενη βελτίωση της αποτελεσματικότητας: 

(ί) αναφέρετε λεπτομερώς τον τρόπο με τον οποίο η σχεδιαζόμενη συγκέντρωση θα επιτρέψει στη νέα οικονο¬ 
μική οντότητα να επιτύχει βελτίωση της αποτελεσματικότητας. Προσδιορίστε τις ενέργειες στις οποίες προτί- 
θενται να προβούν τα μέρη για να επιτύχουν τη βελτίωση της αποτελεσματικότητας, τους κινδύνους που εμπε¬ 
ριέχει η επιδίωξη αυτή, καθώς και τον χρόνο και το κόστος που απαιτείται για την επίτευξή της, 

(ϋ) προσδιορίστε ποσοτικά, όπου είναι δυνατό, τη βελτίωση της αποτελεσματικότητας και επεξηγήστε λεπτο¬ 
μερώς τον τρόπο προσδιορισμού. Όπου ενδείκνυται, προβείτε επίσης σε εκτίμηση της σημασίας της βελτίωσης 
της αποτελεσματικότητας όσον αφορά την εισαγωγή νέων προϊόντων ή τη βελτίωση της ποιότητας των υφι¬ 
στάμενων. Γ ια τη βελτίωση της αποτελεσματικότητας που συνεπάγεται εξοικονόμηση κόστους, αναφέρετε χω¬ 
ριστά την εξοικονόμηση σε εφάπαξ πάγιες δαπάνες (οηο-ΐίπΐθ ίίχοό οοεί εανίη^ε), σε επαναλαμβανόμενες πάγιες 
δαπάνες (Γθουπίηρ ίίχοό οοεί εανίηθε), καθώς και σε μεταβλητό κόστος (ναπαόΐο οοεί εανίπρε) (σε ευρώ ανά μο¬ 
νάδα και σε ευρώ ανά έτος), 

(ϊϋ) προσδιορίστε τον βαθμό στον οποίο οι καταναλωτές είναι πιθανό να επωφεληθούν από τη βελτίωση της 
αποτελεσματικότητας, και επεξηγήστε λεπτομερώς τον τρόπο με τον οποίο καταλήγετε στο συμπέρασμα αυτό, 
(ίν) αναφέρετε τους λόγους για τους οποίους τα μέρη (ή το μέρος) δεν μπορούν να επιτύχουν ανάλογη βελτί¬ 
ωση της αποτελεσματικότητας με άλλα μέσα, πλην της γνωστοποιούμενης συγκέντρωσης, και κατά τρόπο που 
δεν είναι πιθανό να δημιουργήσει προβλήματα ανταγωνισμού. 

ΤΜΗΜΑ 10 

Αξιολόγηση τυχόν συμπραξιακού αποτελέσματος μιας κοινής επιχείρησης 

10.1 Στο πλαίσιο του άρθρου 5 παράγραφος 5 του νόμου, παρακαλείσθε να απαντήσετε στις ακόλουθες ερωτήσεις: 
(α) Μήπως δύο ή περισσότερες μητρικές επιχειρήσεις εξακολουθούν να ασκούν σε σημαντικό βαθμό δραστη¬ 
ριότητες σε ίδια αγορά με την κοινή επιχείρηση ή σε αγορά προηγούμενου ή επόμενου σταδίου σε σχέση με 
αγορά της κοινής επιχείρησης ή σε γειτονική αγορά που συνδέεται στενά με αγορά της κοινής 31 ; 

Σε περίπτωση καταφατικής απάντησης, αναφέρετε για καθεμία από τις εν λόγω αγορές: 

• τον κύκλο εργασιών κάθε μητρικής επιχείρησης το προηγούμενο οικονομικό έτος, 

• τη σημασία, από οικονομικής άποψης, των δραστηριοτήτων της κοινής επιχείρησης σε σχέση μ’ αυτόν τον 
κύκλο εργασιών, 

• το μερίδιο αγοράς κάθε μητρικής επιχείρησης. 

(β) Αν η απάντηση ανωτέρω υπό (α) είναι καταφατική και κατά την άποψή σας η δημιουργία της κοινής επιχεί¬ 
ρησης δεν συνεπάγεται συντονισμό μεταξύ ανεξάρτητων επιχειρήσεων που περιορίζει τον ανταγωνισμό κατά 
την έννοια του άρθρου 1 παράγραφος 1 ν.3959/2011, αναλύστε τα επιχειρήματά σας- 
(γ) Με την επιφύλαξη των απαντήσεων στα ανωτέρω σημεία (α) και (β) και για είναι δυνατή η ολοκληρωμέ¬ 
νη αξιολόγηση της υπόθεσης, εξηγήσετε γιατί πληρούνται τα κριτήρια του άρθρου 1 παράγραφος 3 ν.3959/2011. 
Σύμφωνα με το εν λόγω άρθρο, οι διατάξεις του άρθρου 1 παράγραφος 1, δεν εφαρμόζονται εφόσον η κοινή επι¬ 
χείρηση πληροί αθροιστικά τις κατωτέρω προϋποθέσεις: 

ί) συμβάλλει στη βελτίωση της παραγωγής ή της διανομής των προϊόντων ή στην προώθηση της τεχνικής ή 
οικονομικής προόδου, 


29 Η υποβολή των πληροφοριών του Τμήματος 10.3 είναι προαιρετική. Η μη υποβολή των ζητούμενων πληροφοριών σχετικά με τη βελτίωση της 
αποτελεσματικότητας στο στάδιο της γνωστοποίησης δεν αποκλείει την παροχή των σχετικών πληροφοριών σε επόμενο στάδιο. 

30 Γ ια περισσότερες οδηγίες σχετικά με την αξιολόγηση της βελτίωσης της αποτελεσματικότητας, βλέπε ανακοίνωση της Επιτροπής για την 
αξιολόγηση των οριζόντιων συγκεντρώσεων. 

31 Γ ια τους ορισμούς της αγοράς βλέπε παραπάνω Τ μήμα 6. 

ϋ) εξασφαλίζει συγχρόνως στους καταναλωτές εύλογο τμήμα από το όφελος που προκύπτει, 
ϋί) δεν επιβάλλει στις ενδιαφερόμενες επιχειρήσεις περιορισμούς μη απαραίτητους για την επίτευξη των στό¬ 
χων αυτών και 

ίν) δεν παρέχει τη δυνατότητα κατάργησης του ανταγωνισμού ή κατάργησης αυτού σε σημαντικό τμήμα της 
σχετικής αγοράς. 

ΤΜΗΜΑ 11 
Πρόσθετα Στοιχεία 

11.1 Αναφέρετε αν η υπαγωγή και συνεπώς η γνωστοποίηση της συγκεκριμένης πράξης σύμφωνα με τις δια¬ 
τάξεις της ελληνικής νομοθεσίας για τον έλεγχο των συγκεντρώσεων, οφείλεται αποκλειστικά και μόνο στην 
εφαρμογή του κανόνα των δύο τρίτων κατά τον οποίο πράξη συγκέντρωσης αν και πληροί τα κριτήρια κοινοτι¬ 
κής υπαγωγής δεν θεωρείται ως κοινοτικών διαστάσεων όταν κάθε επιχείρηση πραγματοποιεί άνω των δύο τρί¬ 
των του ολικού κοινοτικού κύκλου εργασιών της σε ένα και το αυτό κράτος μέλος (Βλ. συνημ. Προσάρτημα Β) 

11.2 Αναφέρετε αν η γνωστοποιούμενη πράξη έχει γνωστοποιηθεί (και πότε) ή πρόκειται να γνωστοποιηθεί (και 
πότε) σε άλλα κράτη και σε ποια. 


ΤΜΗΜΑ 12 

Συγκεντρώσεις Επιχειρήσεων Μέσων Ενημέρωσης 

12.1 Κάθε ένα από τα μέρη που συμμετέχουν στη συγκέντρωση πρέπει να παράσχει κατάλογο ο οποίος θα πε¬ 
ριλαμβάνει: 

12.1.1. Όλες τις επιχειρήσεις ή τα πρόσωπα που, άμεσα, έμμεσα ή μέσω παρένθετου προσώπου, ελέγχουν ή επη¬ 
ρεάζουν με οποιονδήποτε τρόπο ουσιωδώς τη λήψη αποφάσεων των ανωτέρω μερών σχετικά με τον τρόπο δι¬ 
οίκησης και την εν γένει λειτουργία τους, κατά την έννοια της παρ. 3 του αρ. 5 ν. 3592/2007 32 . 

12.1.2. Όλες τις επιχειρήσεις που ασκούν δραστηριότητες σε οποιαδήποτε αγορά που εμπίπτει στο πεδίο εφαρ¬ 
μογής του αρ. 3 ν. 3592/2007, οι οποίες ελέγχονται ή στις οποίες συμμετέχουν άμεσα ή έμμεσα: 

α) τα μέρη αυτά- 

β) οποιοδήποτε άλλο πρόσωπο/επιχείρηση από τα αναφερόμενα ανωτέρω υπό 12.1.1. 

12.1.3. Όλες τις επιχειρήσεις που ασκούν δραστηριότητες σε σχετικές ή επηρεαζόμενες από τη συγκέντρωση 
αγορές, που δεν εμπίπτουν στο πεδίο εφαρμογής του αρ. 3 ν. 3592/2007 και οι οποίες ελέγχονται, ή στις οποί¬ 
ες συμμετέχουν άμεσα ή έμμεσα: 

α) τα μέρη αυτά- 

β) οποιοδήποτε άλλο πρόσωπο/επιχείρηση από τα αναφερόμενα ανωτέρω υπό 12.1.1. 

Για κάθε μια από τις ανωτέρω ζητούμενες καταχωρίσεις, θα πρέπει να προσδιορίζεται ταυτόχρονα η φύση και 
τα μέσα του ελέγχου. 

Επίσης, ειδικά για τις εμπίπτουσες στο πεδίο εφαρμογής του αρ. 3 ν. 3592/2007 συγκεντρώσεις επιχειρήσεων 
μέσων ενημέρωσης, υποβάλετε τις ακόλουθες πληροφορίες: 

12.2. Χρησιμοποιώντας ως βάση υπολογισμού, σύμφωνα με το άρθρο 3 παρ. 4 του ν. 3592/2007, (α) για τις αγο¬ 
ρές της τηλεόρασης και του ραδιοφώνου συγκεκριμένης εμβέλειας, το άθροισμα της διαφημιστικής δαπάνης 
και των εσόδων από πώληση στην ημεδαπή προγράμματος ή άλλων ραδιοτηλεοπτικών υπηρεσιών και (β) για 
τις αγορές εφημερίδων και περιοδικών συγκεκριμένης γεωγραφικής περιοχής κυκλοφορίας, το άθροισμα της 
διαφημιστικής δαπάνης και των εσόδων από την πώλησή τους στην ημεδαπή, αναφέρετε, κατ’ εκτίμηση, για το 
τελευταίο οικονομικό έτος, το συνολικό μέγεθος κάθε μίας από τις αγορές μέσων ενημέρωσης στις οποίες δρα¬ 
στηριοποιούνται ή συμμετέχουν: 

12.2.1. Τα μέρη, οι θυγατρικές και οι μητρικές τους, καθώς και οι συνδεδεμένες με αυτά επιχειρήσεις, κατά την 
έννοια του αρ 42 ε του κ.ν. 2190/1920, όπως ισχύει 

32 Η παρ. 3 του άρ. 5 του ν.3592/2007 προβλέπει ότι ^Ελεγχος υφίσταται όταν φυσικό ή νομικό πρόσωπο, που συμμετέχει και σε άλλο ηλεκτρονικό 
μέσο ενημέρωσης της αυτής μορφής, επηρεάζει με οποιονδήποτε τρόπο ουσιωδώς τη λήψη αποφάσεων της επιχείρησης σχετικά με τον τρόπο 
διοίκησης και την εν γένει λειτουργία της. Ειδικότερα, έλεγχος υφίσταται, εφόσον το ανωτέρω φυσικό ή νομικό πρόσωπο: 
ί) κατέχει σε περισσότερα του ενός μέσα την ιδιότητα του ιδιοκτήτη, του διευθυντικού στελέχους, του μέλους οργάνου διοίκησης, του διαχειριστή, 
του εταίρου ή μετόχου, ο οποίος κατατάσσεται ανάμεσα στους δέκα μεγαλύτερους μετόχους, εταίρους ή κατόχους δικαιωμάτων ψήφου της 
επιχείρησης, εξαιτίας του αριθμού των μετοχών, μεριδίων ή των δικαιωμάτων ψήφου που κατέχει από οποιαδήποτε αιτία στην τελευταία, πριν 
από την υποβολή της υποψηφιότητας, Γενική Συνέλευση ή το τελευταίο πρακτικό Συνέλευσης μετόχων ή εταίρων, υπό την προϋπόθεση ότι 
είναι κύριος αριθμού μετοχών, μεριδίων ή δικαιωμάτων ψήφου, είτε απευθείας είτε μέσω τρίτων, που αντιστοιχούν τουλάχιστον σε ποσοστό 
ένα τοις εκατό (1%) του συνολικού μετοχικού ή εταιρικού κεφαλαίου ή του συνόλου δικαιωμάτων ψήφου στη Γενική Συνέλευση ή στο πρακτικό 
Συνέλευσης των εταίρων της επιχείρησης ή 
ϋ) κατέχει οποιαδήποτε από τις ιδιότητες αυτές και στα δύο μέσα ή 

ϋί) έχει το δικαίωμα σε περισσότερα του ενός μέσα από το νόμο ή το καταστατικό της επιχείρησης ή μέσω εκχώρησης σχετικού δικαιώματος 
άλλων μετόχων ή εταίρων, να διορίζει ή να ανακαλεί τουλάχιστον ένα μέλος του Διοικητικού Συμβουλίου ή διαχειριστή, 
β) Οι ανωτέρω προϋποθέσεις ελέγχου ισχύουν και για τους συζύγους και τους συγγενείς σε ευθεία γραμμή απεριορίστως και εκ πλαγίου μέχρι 
και τρίτου βαθμού εξ αίματος ή εξ αγχιστείας, υπό την προϋπόθεση ότι αποδεικνύεται ότι ασκείται αθέμιτη επιρροή. Ως αθέμιτη επιρροή νοείται 
η παράβαση των κανόνων της πολυφωνίας, της αντικειμενικής και ίσης ενημέρωσης και του ανταγωνισμού. Οι προϋποθέσεις αυτές ισχύουν μόνο 
για τους συζύγους ή συγγενείς των ημεδαπών φυσικών προσώπων και εφόσον πρόκειται για μετόχους επιχειρήσεων που δεν είναι εισηγμένες 
στα Χρηματιστήρια Κρατών - Μελών της Ευρωπαϊκής Ένωσης ή του Οργανισμού Οικονομικής Συνεργασίας και Ανάπτυξης (Ο.Ο.Σ.Α.). 
γ) Οι ανωτέρω περιπτώσεις αθέμιτης επιρροής, μέσω παρενθέτων προσώπων, στη λήψη αποφάσεων της επιχείρησης εξετάζονται από το Ε.Σ.Ρ. 
ή την Επιτροπή Ανταγωνισμού, σύμφωνα με την κατά το νόμο αυτόν προβλεπόμενη αρμοδιότητά τους, αυτεπαγγέλτως με ειδικώς αιτιολογημένη 
απόφασή τους ή κατόπιν καταγ-γελίας πλήρως και προσηκόντως αιτιολογημένης». 

12.2.2. Οι επιχειρήσεις ή τα πρόσωπα που, άμεσα, έμμεσα ή μέσω παρένθετου προσώπου, ελέγχουν ή επηρεά¬ 
ζουν με οποιονδήποτε τρόπο ουσιωδώς τη λήψη αποφάσεων των μερών σχετικά με τον τρόπο διοίκησης και την 
εν γένει λειτουργία τους, κατά την έννοια της παρ. 3 του αρ. 5 ν. 3592/2007, 

Προς αυτό το σκοπό, συμπληρώστε τον Πίνακα 1 του επισυναπτόμενου Προσαρτήματος Α. Αναφέρετε τη βάση 
και τις πηγές των υπολογισμών και προσκομίστε, όπου είναι διαθέσιμα, έγγραφα προς επιβεβαίωση αυτών των 
υπολογισμών. 

12.3. Κατ’ εφαρμογή της παρ. 9 του αρ. 5 του ν.3592/2007 33 , για κάθε μία από τις ανωτέρω υπό 7.1 περιγραφό- 
μενες αγορές, χρησιμοποιώντας την ίδια βάση υπολογισμού, προσδιορίστε τα μερίδια αγοράς: 

12.3.1. Των μερών, των θυγατρικών και μητρικών τους, καθώς και των συνδεδεμένων με αυτά επιχειρήσεις, 

12.3.2 Των επιχειρήσεων στις οποίες συμμετέχουν οι επιχειρήσεις ή τα πρόσωπα που, άμεσα, έμμεσα ή μέσω 
παρένθετου προσώπου, ελέγχουν ή επηρεάζουν με οποιονδήποτε τρόπο ουσιωδώς τη λήψη αποφάσεων των 
μερών σχετικά με τον τρόπο διοίκησης και την εν γένει λειτουργία τους, κατά την έννοια της παρ. 3 του αρ. 5 
ν. 3592/2007. 

Προς αυτό το σκοπό, συμπληρώστε, ξεχωριστά για κάθε ένα από τα ανωτέρω αναφερόμενα φυσικά ή νομικά 
πρόσωπα, τον Πίνακα 2 του επισυναπτόμενου Προσαρτήματος Α , προκειμένου να καταστεί δυνατός ο έλεγχος 
των προϋποθέσεων που αναφέρονται στην παρ. 3 του αρ. 3 του ν.3592/2007 34 . 


ΤΜΗΜΑ 13 


Δήλωση 


Εφόσον οι γνωστοποιήσεις υπογράφονται από πληρεξουσίους επιχειρήσεων, αυτοί πρέπει να προσκομίζουν 
γραπτή σχετική εξουσιοδότηση. 

Στο τέλος της γνωστοποίησης πρέπει να περιλαμβάνεται η ακόλουθη δήλωση η οποία υπογράφεται από όλα 
τα γνωστοποιούντο μέρη ή από τους εκπροσώπους ή πληρεξουσίους τους. 

«Οι υπογράφοντες δηλώνουμε ότι, καθόσον γνωρίζουμε και βάσιμα πιστεύουμε, οι πληροφορίες που περιλαμ¬ 
βάνονται στην παρούσα γνωστοποίηση είναι αληθείς, ορθές και πλήρεις, ότι έχουν υποβληθεί πλήρη αντίγραφα 
των εγγράφων που ζητούνται με το «ΕΝΤΥΠΟ ΠΡΟΗΓΟΥΜΕΝΗΣ ΓΝΩΣΤΟΠΟΙΗΣΗΣ ΣΥΓΚΕΝΤΡΩΣΗΣ ΕΠΙΧΕΙΡΗΣΕ¬ 
ΩΝ», ότι όλες οι εκτιμήσεις επισημαίνονται ως τέτοιες και αποτελούν τις ακριβέστερες εκτιμήσεις των υπό κρί¬ 
ση πραγματικών περιστατικών και ότι όλες οι απόψεις που διατυπώνονται είναι ειλικρινείς. Έχουμε πλήρη γνώση 
των διατάξεων των άρθρων 5 έως 10, καθώς και των άρθρων 38 και 39 του ν.3959/2011, όπως ισχύει». 

Τόπος και ημερομηνία 

Υπογραφές 

Ονοματεπώνυμο(-α) και ιδιότητα(-ες)» 


33 Σύμφωνα με με το άρθρο 3 παρ.9 του ν.3592/2007, το ποσοστό της συγκέντρωσης ελέγχου υπολογίζεται στο σύνολό του, τόσο για την κάθε 
επιχείρηση μέσων ενημέρωσης, όσο και για τους μετόχους ή εταίρους αυτής, κατά την έννοια της παραγράφου 3 του άρθρου 5 και τα παρένθετα 
αυτών πρόσωπα, κατά την έννοια της παραγράφου 9 του άρθρου 2 του ν.3310/2005 (ΟΕΚ 30 Α'), όπως ισχύει. 

34 Το άρθρο 3 παρ.3 του ν.3592/2007 αναφέρει: «Η συγκέντρωση ελέγχου προσδιορίζει την έννοια της δεσπόζουσας θέσης στην αγορά, η οποία 
υφίσταται ως ακολούθως: 

α) Όταν το φυσικό ή νομικό πρόσωπο δραστηριοποιείται σε ένα ή περισσότερα μέσα ενημέρωσης της αυτής μορφής, με την απόκτηση μεριδίου 
αγοράς άνω του τριάντα πέντε τοις εκατό (35%) στην επί μέρους σχετική αγορά (τηλεόραση, ραδιόφωνο, εφημερίδες και περιοδικά) της 
εμβέλειας του κάθε μέσου. 

β) Όταν το φυσικό ή νομικό πρόσωπο δραστηριοποιείται σε δύο ή περισσότερα μέσα ενημέρωσης άλλης μορφής: 

βα) είτε με την απόκτηση μεριδίου αγοράς άνω του τριάντα πέντε τοις εκατό (35%) στην επί μέρους σχετική αγορά της εμβέλειας του κάθε μέσου, 
ββ) είτε με την απόκτηση μεριδίου αγοράς: 

ί) άνω του τριάντα δύο τοις εκατό (32%) στο σύνολο των δύο αγορών, όταν δραστηριοποιείται σε δύο διαφορετικά μέσα ενημέρωσης της ίδιας 
εμβέλειας, 

ίί) άνω του είκοσι οκτώ τοις εκατό (28%) στο σύνολο των τριών αγορών, όταν δραστηριοποιείται σε τρία διαφορετικά μέσα ενημέρωσης της 
ίδιας εμβέλειας και 

ίϋ) άνω του είκοσι πέντε τοις εκατό (25%) στο σύνολο των τεσσάρων αγορών, όταν δραστηριοπαιείται σε τέσσερα διαφορετικά μέσα ενημέρωσης 
της ίδιας εμβέλειας». 

Ως τύπος υπολογισμού του συνολικού μεριδίου στην αγορά των η μέσων, χρησιμοποιείται ο εξής:: 


η 


η 



Συνολικό Μερίδιο = 1-1 ,_1 

όπου η είναι ο αριθμός των αγορών μέσων ενημέρωσης που δραστηριοποιείται η επιχείρηση/το φυσικό πρόσωπο ανά εμβέλεια και κυμαίνεται 
από μία έως τέσσερις αγορές, χί είναι το συνδυασμένο μερίδιο αγοράς επιχειρήσεων που αυτή/αυτό ελέγχει ή συμμετέχει (για κάθε μέσο (ί) της 
αγοράς των Μέσων Ενημέρωσης) και ίί είναι η σταθμισμένη συμμετοχή κάθε μέσου (ί) στην ανά εμβέλεια συνολική αγορά Μέσων Ενημέρωσης. 

ΠΡΟΣΑΡΤΗΜΑ Α' 

Να συμπληρωθεί εφόσον η συγκέντρωση αφορά επιχειρήσεις που δραστηριοποιούνται 
στην ευρύτερη αγορά των Μέσων Ενημέρωσης 


ΠΙΝΑΚΑΣ 1: ΣΥΝΟΛΙΚΗ ΑΓΟΡΑ 


ΕΤΟΣ: 

Αγορά 1 

Αγορά 2 

Αγορά 3 

κλπ. 

ΤΗΛΕΟΡΑΣΗ 

Εμβέλεια 





Διαφημιστική Δαπάνη 





Έσοδα από Πωλήσεις 





ΡΑΔΙΟΦΩΝΟ 

Εμβέλεια 





Διαφημιστική Δαπάνη 





Έσοδα από Πωλήσεις 





ΠΕΡΙΟΔΙΚΑ 

Εμβέλεια 





Διαφημιστική Δαπάνη 





Έσοδα από Πωλήσεις 





ΕΦΗΜΕΡΙΔΕΣ 

Εμβέλεια 





Διαφημιστική Δαπάνη 





Έσοδα από Πωλήσεις 






ΠΙΝΑΚΑΣ 2: ΣΥΜΜΕΤΟΧΕΣ ΕΠΙΧΕΙΡΗΣΗΣ Ή ΦΥΣΙΚΟΥ ΠΡΟΣΩΠΟΥ ΣΤΗΝ ΕΥΡΥΤΕΡΗ ΑΓΟΡΑ ΜΜΕ 

ΕΤΟΣ: 

Επιχείρηση 1 

Επιχείρηση 2 

Επιχείρηση 3 

κλπ. 

ΤΗΛΕΟΡΑΣΗ 

Επωνυμία Επιχείρησης και Μέσου 





Ποσοστό Συμμετοχής 





Εμβέλεια Μέσου 





Διαφημιστική Δαπάνη 





Έσοδα από Πωλήσεις 





Μερίδιο Αγοράς 





ΡΑΔΙΟΦΩΝΟ 

Επωνυμία Επιχείρησης και Μέσου 





Ποσοστό Συμμετοχής 





Εμβέλεια Μέσου 





Διαφημιστική Δαπάνη 





Έσοδα από Πωλήσεις 





Μερίδιο Αγοράς 





ΠΕΡΙΟΔΙΚΑ 

Επωνυμία Επιχείρησης και Μέσου 





Ποσοστό Συμμετοχής 





Εμβέλεια Μέσου 





Διαφημιστική Δαπάνη 





Έσοδα από Πωλήσεις 





Μερίδιο Αγοράς 





ΕΦΗΜΕΡΙΔΕΣ 

Επωνυμία Επιχείρησης και Μέσου 





Ποσοστό Συμμετοχής 





Εμβέλεια Μέσου 





Διαφημιστική Δαπάνη 





Έσοδα από Πωλήσεις 





Μερίδιο Αγοράς 

ΠΡΟΣΑΡΤΗΜΑ Β 

Απόσπασμα του ΚΑΝΟΝΙΣΜΟΥ (ΕΚ) αριθ. 139/2004 ΤΟΥ ΣΥΜΒΟΥΛΙΟΥ 35 της 20ης Ιανουάριου 2004 
για τον έλεγχο των συγκεντρώσεων μεταξύ επιχειρήσεων 

Άρθρο 1 

Πεδίο εφαρμογής 

1. Ο παρών κανονισμός ισχύει για όλες τις συγκεντρώσεις με κοινοτική διάσταση , όπως αυτή ορίζεται στο πα¬ 
ρόν άρθρο, υπό την επιφύλαξη του άρθρου 4 παράγραφος 5 και του άρθρου 22. 

2. Μία συγκέντρωση έχει κοινοτική διάσταση όταν: 

α) ο συνολικός κύκλος εργασιών που πραγματοποιούν παγκοσμίως όλες οι συμμετέχουσες επιχειρήσεις υπερ¬ 
βαίνει τα 5 δισεκατομμύρια ευρώ και 

β) δύο τουλάχιστον από τις συμμετέχουσες επιχειρήσεις πραγματοποιούν, κάθε μία χωριστά, εντός της Κοι¬ 
νότητας, συνολικό κύκλο εργασιών άνω των 250 εκατομμυρίων ευρώ, εκτός εάν κάθε μία από τις συμμετέχου¬ 
σες επιχειρήσεις πραγματοποιεί άνω των δύο τρίτων του συνολικού κοινοτικού κύκλου εργασιών της σε ένα και 
το αυτό κράτος μέλος. 

3. Μία συγκέντρωση που δεν υπερβαίνει τα κατώτατα όρια που προβλέπονται στην παράγραφο 2 έχει κοινο¬ 
τική διάσταση, εφόσον: 

α) ο συνολικός κύκλος εργασιών που πραγματοποιούν παγκοσμίως όλες οι συμμετέχουσες επιχειρήσεις υπερ¬ 
βαίνει τα 2,5 δισεκατομμύρια ευρώ- 

β) ο συνολικός κύκλος εργασιών που πραγματοποιούν όλες οι συμμετέχουσες επιχειρήσεις σε κάθε ένα από 
τρία τουλάχιστον κράτη μέλη, υπερβαίνει τα 100 εκατομμύρια ευρώ- 

γ) σε κάθε ένα από τα τρία τουλάχιστον κράτη μέλη που λαμβάνονται υπόψη για τους σκοπούς του στοιχεί¬ 
ου β), δύο τουλάχιστον από τις συμμετέχουσες επιχειρήσεις πραγματοποιούν κάθε μία χωριστά συνολικό κύκλο 
εργασιών άνω των 25 εκατομμυρίων ευρώ και 

δ) δύο τουλάχιστον από τις συμμετέχουσες επιχειρήσεις πραγματοποιούν, κάθε μία χωριστά, εντός της Κοι¬ 
νότητας συνολικό κύκλο εργασιών άνω των 100 εκατομμυρίων ευρώ, εκτός εάν κάθε μία από τις συμμετέχου¬ 
σες επιχειρήσεις πραγματοποιεί άνω των δύο τρίτων του συνολικού κοινοτικού κύκλου εργασιών της σε ένα και 
το αυτό κράτος μέλος. 

4. Βάσει των στατιστικών στοιχείων τα οποία μπορούν να παρέχονται τακτικά από τα κράτη μέλη, η Επιτρο¬ 
πή υποβάλει στο Συμβούλιο μέχρι την 1η Ιουλίου 2009, έκθεση σχετικά με την εφαρμογή των κατωτάτων ορί¬ 
ων και των κριτηρίων που θεσπίζονται στις παραγράφους 2 και 3 και μπορεί να υποβάλει προτάσεις σύμφωνα 
με την παράγραφο 5. 

5. Μετά την υποβολή της έκθεσης που αναφέρεται στην παράγραφο 4 και με πρόταση της Επιτροπής, το Συμ¬ 
βούλιο μπορεί, αποφασίζοντας με ειδική πλειοψηφία, να επανεξετάζει τα κατώτατα όρια και τα κριτήρια που 
προβλέπονται στην παράγραφο 3. 

ΠΑΡΑΡΤΗΜΑ II 

ΕΝΤΥΠΟ ΣΥΝΟΠΤΙΚΗΣ ΓΝΩΣΤΟΠΟΙΗΣΗΣ 
ΤΜΗΜΑ 1 

Περιγραφή της συγκέντρωσης 

Περιγράψτε συνοπτικά τη συγκέντρωση, προσδιορίζοντας όλα τα συμμετέχοντα μέρη, τον χαρακτήρα της συ¬ 
γκέντρωσης (για παράδειγμα: συγχώνευση, εξαγορά, σύσταση κοινής επιχείρησης), τους τομείς δραστηριότητας 
των μερών, τις αγορές τις οποίες αφορά η συγκέντρωση (ιδίως τις επηρεαζόμενες αγορές 36 ), και τους στρατη¬ 
γικούς και οικονομικούς λόγους που δικαιολογούν την πραγματοποίηση της συγκέντρωσης. 

ΤΜΗΜΑ 2 

Πληροφορίες για τα μέρη 

2.1. Πληροφορίες ως προς το(-α) γνωστοποιούν(-τα) μέρος(-η) 

Αναφέρετε λεπτομερώς και με ακρίβεια τα εξής: 

2.1.1. Επωνυμία, διακριτικό τίτλο και διεύθυνση της έδρας της επιχείρησης. 

2.1.2. Ακριβές αντικείμενο εργασιών της επιχείρησης καθώς και τον καταστατικό της σκοπό. 

2.1.3. Όνομα, διεύθυνση, αριθμοί τηλεφώνου και τηλεομοιοτύπου, ηλεκτρονική διεύθυνση και ιδιότητα του αρ¬ 
μόδιου για την επικοινωνία προσώπου- και 

2.1.4. Όνομα, διεύθυνση, αριθμοί τηλεφώνου και τηλεομοιοτύπου, ηλεκτρονική διεύθυνση αντικλήτου 37 του γνωστο- 
ποιούντος μέρους (ή καθενός από τα γνωστοποιούντο μέρη), στον οποίο μπορούν να αποστέλλονται ή να επιδί¬ 
δονται έγγραφα και ιδίως επιστολές παροχής στοιχείων, κλητεύσεις και αποφάσεις της Επιτροπής Ανταγωνισμού. 

2.2. Πληροφορίες για τα άλλα μέρη 38 που συμμετέχουν στη συγκέντρωση 

Αναφέρετε για καθένα από τα μέρη που συμμετέχουν στη συγκέντρωση (εκτός από το γνωστοποιούν ή τα 
γνωστοποιούντο μέρη) λεπτομερώς και με ακρίβεια τα εξής: 

35 Γ ια το πλήρες κείμενο του εν λόγω Κανονισμού βλ. σχετικά στην ιστοσελίδα ίιΗο://ΘυΓ-ΐΘχ.θυΓθΡ3.Θυ/Ι-ΘχυΓΪ8ΘΓν/Ι-βχυΓΪ8ΘΓν.όο?υΓί=03:Ι-:2004:0 
24:0001:0022:ΕΙ:ΡΡΓ . 

36 Για τον προσδιορισμό των επηρεαζόμενων αγορών βλέπε Τμήμα 6 υπό III. 

37 Όταν η έδρα του υπόχρεου σε γνωστοποίηση βρίσκεται εκτός ν. Αττικής, διορίζεται υποχρεωτικά αντίκλητος. 

38 Περιλαμβάνεται και η προς εξαγορά επιχείρηση σε περίπτωση επιθετικής εξαγοράς, οπότε θα πρέπει να παρέχονται όσο το δυνατόν πιο 
λεπτομερή στοιχεία. 

2.2.1. Επωνυμία, διακριτικό τίτλο και διεύθυνση της έδρας της επιχείρησης. 

2.2.2. Ακριβές αντικείμενο εργασιών της επιχείρησης καθώς και τον καταστατικό της σκοπό. 

2.2.3. Όνομα, διεύθυνση, αριθμοί τηλεφώνου, τηλεομοιοτύπου και ηλεκτρονική διεύθυνση, καθώς και ιδιότητα 
του αρμόδιου για την επικοινωνία προσώπου- και. 

2.2.4. Όνομα, διεύθυνση, αριθμοί τηλεφώνου και τηλεομοιοτύπου και ηλεκτρονική διεύθυνση αντικλήτου 39 του 
συμμετέχοντος μέρους (ή καθενός από τα συμμετέχοντα μέρη), στον οποίο μπορούν να αποστέλλονται ή να 
επιδίδονται έγγραφα και ιδίως επιστολές παροχής στοιχείων, κλητεύσεις και αποφάσεις της Επιτροπής Αντα¬ 
γωνισμού και των Υπηρεσιών της. 

2.3. Ορισμός νομίμων εκπροσώπων ή πληρεξουσίων δικηγόρων 

Όταν οι γνωστοποιήσεις υπογράφονται από τους νομίμους εκπροσώπους ή τους πληρεξουσίους των υπόχρε¬ 
ων σε γνωστοποίηση μερών, οι υπογράφοντες οφείλουν να προσκομίσουν τα σχετικά νομιμοποιητικά έγγραφα 
σε πρωτότυπο ή επικυρωμένο ακριβές αντίγραφο του πρωτοτύπου. 

Αναφέρετε τα ακόλουθα λεπτομερή στοιχεία για τα ανωτέρω πρόσωπα, που έχουν εξουσιοδοτηθεί να ενεργούν για 
λογαριασμό κάθε μέρους που συμμετέχει στη συγκέντρωση, αναφέροντας ποιο συμμετέχον μέρος εκπροσωπεί έκαστος: 

2.3.1. Όνομα, διεύθυνση, αριθμοί τηλεφώνου και τηλεομοιοτύπου, και ηλεκτρονική διεύθυνση του νομίμου εκ¬ 
προσώπου ή πληρεξουσίου δικηγόρου 

2.3.2. Όνομα, διεύθυνση, αριθμοί τηλεφώνου και τηλεομοιοτύπου και ηλεκτρονική διεύθυνση του αρμοδίου για 
επικοινωνία προσώπου (αν διαφέρει από αυτά του 2.3.1.) 

ΤΜΗΜΑ 3 

Λεπτομερή στοιχεία για τη συγκέντρωση 

3.1. Περιγράψτε τη φύση της γνωστοποιούμενης συγκέντρωσης, αναφέροντας ειδικότερα τα εξής: 

α) Αν η σκοπούμενη συγκέντρωση αποτελεί πλήρως νομότυπη συγχώνευση, απόκτηση αποκλειστικού ή κοι¬ 
νού ελέγχου, λειτουργικά αυτόνομη κοινή επιχείρηση κατά την έννοια του άρθρου 5 παράγραφος 5 ν.3959/2011, 
όπως ισχύει, ή σύμβαση ή άλλη πράξη με την οποία αποκτάται άμεσος ή έμμεσος έλεγχος κατά την έννοια του 
άρθρου 5 παράγραφος 3 του ανωτέρω νόμου- 

β) Αν στη συγκέντρωση εμπλέκονται το σύνολο ή μέρος των επιχειρήσεων των μερών ή και των ομίλων αυτών ■ 
γ) Σύντομη επεξήγηση της χρηματοοικονομικής διάρθρωσης της συγκέντρωσης- 

δ) Εάν η δημόσια προσφορά ενός μέρους για τις κινητές αξίες του άλλου μέρους υποστηρίζεται από το όργα¬ 
νο διοίκησης ή άλλο καταστατικό όργανο που εκπροσωπεί νομίμως το εν λόγω μέρος- 
ε) Την προγραμματισμένη ή προτεινόμενη ή αναμενόμενη ημερομηνία επέλευσης σημαντικών γεγονότων από 
τα οποία εξαρτάται η ολοκλήρωση της συγκέντρωσης- 
στ) Τη σχεδιαζόμενη ή προτεινόμενη διάρθρωση του καθεστώτος ιδιοκτησίας και ελέγχου μετά την ολοκλή¬ 
ρωση της συγκέντρωσης- 

ζ) Κάθε χρηματοδοτική ή άλλου είδους ενίσχυση που λαμβάνει οποιοδήποτε από τα μέρη από οποιαδήποτε 
πηγή, με στοιχεία ως προς τη φύση και το ύψος της ενίσχυσης και 
η) Τους οικονομικούς κλάδους που αφορά η συγκέντρωση. 

3.2. Αναφέρετε την οικονομική αξία της γνωστοποιούμενης πράξης (τιμή εξαγοράς ή αξία όλων των σχετικών 
στοιχείων ενεργητικού, ανάλογα με την περίπτωση). 

3.3. Για καθεμία από τις συμμετέχουσες στη συγκέντρωση επιχειρήσεις 40 παρέχετε -συγκεντρωτικά αλλά και 
σε ανάλυση, κατά τα αναφερόμενα στην παράγραφο 4 του άρθρου 10 - τα ακόλουθα στοιχεία για το τελευταίο 
οικονομικό έτος 41 : 

3.3.1. Παγκόσμιος κύκλος εργασιών (σε ευρώ) 

3.3.2. Κύκλος εργασιών στην ελληνική αγορά (σε ευρώ) 

3.4. Αναλύστε τους οικονομικούς λόγους που δικαιολογούν την πραγματοποίηση της συγκέντρωσης. 

ΤΜΗΜΑ 4 

Καθεστώς ιδιοκτησίας και έλεγχος 42 

4.1. Κάθε ένα από τα μέρη που συμμετέχουν στη συγκέντρωση πρέπει να παράσχει κατάλογο όλων των επι¬ 
χειρήσεων που ανήκουν στον ίδιο επιχειρηματικό όμιλο. Ο κατάλογος πρέπει να περιλαμβάνει: 

4.1.1. Όλες τις επιχειρήσεις ή τα πρόσωπα που ελέγχουν 43 τα ανωτέρω μέρη, άμεσα ή έμμεσα 

4.1.2. Όλες τις επιχειρήσεις που ασκούν δραστηριότητες σε οποιαδήποτε από τις επηρεαζόμενες αγορές 44 και 
οι οποίες ελέγχονται, άμεσα ή έμμεσα: 

α) από τα μέρη αυτά- 

β) από οποιαδήποτε άλλη επιχείρηση από τις αναφερόμενες ανωτέρω υπό 4.1.1. 


39 Όταν η έδρα της συμμετέχουσας επιχείρησης βρίσκεται εκτός ν. Αττικής, διορίζεται υποχρεωτικά αντίκλητος. 

40 Για τον ορισμό της συμμετέχουσας επιχείρησης, καθώς και σχετική νομολογία της Επιτροπής Ανταγωνισμού βλέπε άρθρα 5 έως 10 ν.3959/2011, 
όπως ισχύει, και σχετική σελίδα αντίστοιχα, στον διαδικτυακό της τόπο ( νννννν.βΡΒηί.αιΊ και επικουρικά τη σχετική Ανακοίνωση της Ευρωπαϊκής 
Επιτροπής. 

41 Ο κύκλος εργασιών του εξαγοράζοντος ή των μερών που συμμετέχουν στη συγκέντρωση προκύπτει από το άθροισμα των κύκλων εργασιών 
των επιχειρήσεων που ορίζει το άρθρο 10 παράγραφος 4 ν.3959/2011, όπως ισχύει, κατά τα οριζόμενα και στην παράγραφο 1 του άρθρου αυτού. 
Όταν η συγκέντρωση πραγματοποιείται με την απόκτηση τμημάτων μιας ή περισσότερων επιχειρήσεων, ασχέτως αν τα τμήματα αυτά έχουν ή 
όχι νομική προσωπικότητα, λαμβάνονται υπόψη, όσον αφορά τον μεταβιβάζοντα, μόνο ο κύκλος εργασιών που αντιστοιχεί στο μεταβιβαζόμενο 
μέρος, σύμφωνα με τα οριζόμενα στην παράγραφο 2 του ανωτέρω άρθρου. Ειδικές διατάξεις σχετικά με τα πιστωτικά ιδρύματα, τις ασφαλιστικές 
εταιρείες, τους λοιπούς χρηματοοικονομικούς οργανισμούς και τις κοινές επιχειρήσεις περιέχονται στο άρθρο 10 παράγραφοι 3, 4 και 5. 

42 Βλ. άρθρα 5 παράγραφοι 3 και 4 και 10 παράγραφος 4. 

43 Κατά την έννοια του άρθρου 4 παράγραφος 3. 

44 Για τον ορισμό των επηρεαζόμενων αγορών βλέπε Τμήμα 6 παρόντος εντύπου 

4.3. 45 Ειδικά για τις εμπίπτουσες στο πεδίο εφαρμογής του αρ. 3 ν. 3592/2007 συγκεντρώσεις επιχειρήσεων μέ¬ 
σων ενημέρωσης 46 , αντί για τα ζητούμενα υπό 4.1. ανωτέρω και σύμφωνα με τις προβλέψεις της παρ. 9 του αρ. 3 
ν. 3592/2007 47 , συμπληρώστε το Τμήμα 12 του Εντύπου.Για κάθε μια από τις ανωτέρω ζητούμενες καταχωρίσεις, 
θα πρέπει να προσδιορίζεται ταυτόχρονα η φύση και τα μέσα του ελέγχου. 

Οι πληροφορίες που ζητούνται στο Τμήμα 4.1. είναι δυνατόν να επεξηγούνται με πίνακες ή διαγράμματα όπου 
φαίνεται η διάρθρωση του καθεστώτος ιδιοκτησίας και ελέγχου των επιχειρήσεων. 

ΤΜΗΜΑ 5 

Συνοδευτικά έγγραφα 

Τα γνωστοποιούντο μέρη πρέπει να υποβάλουν τα ακόλουθα έγγραφα: 

5.1. Αντίγραφα των εγγράφων δυνάμει των οποίων πρόκειται να λάβει χώρα η συγκέντρωση, είτε με συμφω¬ 
νία μεταξύ των μερών που συμμετέχουν στη συγκέντρωση, είτε με απόκτηση ελέγχουσας συμμετοχής είτε με 
δημόσια προσφορά. 

5.2. Για τις δημόσιες προσφορές, αντίγραφο του εγγράφου της προσφοράς. Αν αυτό δεν είναι διαθέσιμο κατά τη 
γνωστοποίηση, υποβάλλεται το ταχύτερο δυνατό και το αργότερο μέχρι την αποστολή του προς τους μετόχους. 

5.3. Αντίγραφα των τελευταίων ετήσιων εκθέσεων και οικονομικών καταστάσεων όλων των μερών που συμμε¬ 
τέχουν στη συγκέντρωση και 

5.4. Αντίγραφα όλων των αναλύσεων, εκθέσεων, μελετών, ερευνών και άλλων σχετικών εγγράφων που έχουν 
υποβληθεί προς ή εκπονηθεί από ή για μέλος(-η) του διοικητικού συμβουλίου ή του οργάνου εποπτείας ή άλλο 
πρόσωπο(-α) που ασκεί(-ούν) ανάλογα καθήκοντα ή στο(-α) οποίο(-α) έχουν ανατεθεί τέτοια καθήκοντα, ή στη 
συνέλευση των μετόχων, προκειμένου να αναλυθεί ή να αξιολογηθεί η συγκέντρωση όσον αφορά τα μερίδια αγο¬ 
ράς, τις συνθήκες ανταγωνισμού, τους ανταγωνιστές (πραγματικούς και δυνητικούς), τον σκοπό της συγκέντρω¬ 
σης, τις δυνατότητες αύξησης των πωλήσεων ή επέκτασης σε άλλες αγορές προϊόντων ή γεωγραφικές αγορές 
ή/και τις γενικές συνθήκες της αγοράς. 

Για κάθε ένα από τα έγγραφα αυτά, αναφέρετε την ημερομηνία σύνταξης, το όνομα και την ιδιότητα του προ¬ 
σώπου που εκπόνησε την μελέτη ή το συνέταξε. 

5.5. Αντίγραφο του περιεχομένου της δημοσίευσης των συγκεντρώσεων που υπόκεινται σε προληπτικό έλεγ¬ 
χο, σύμφωνα με άρθρο 6 παρ. 6 του ν. 3959/2011, όπως ισχύει, Το κείμενο της δημοσίευσης δεν πρέπει να εμπε¬ 
ριέχει επιχειρηματικά απόρρητα. Το περιεχόμενό της δημοσίευσης και η ρύθμιση κάθε άλλου σχετικού με αυτή 
θέματος, θα έχει ως περιγράφεται στο Παράρτημα III. 

ΤΜΗΜΑ 6 

Ορισμοί της αγοράς 

Οι αγορές των σχετικών προϊόντων και οι γεωγραφικές αγορές αποτελούν το πλαίσιο στο οποίο πρέπει να γίνει 
εκτίμηση της ισχύος που θα έχει στην αγορά η επιχειρηματική οντότητα που θα προκύψει από τη συγκέντρωση. 

Τα γνωστοποιούντο μέρη παρέχουν τα ζητούμενα στοιχεία λαμβάνοντας υπόψη τους ακόλουθους ορισμούς: 

ί. Σχετικές αγορές προϊόντων 

Η σχετική αγορά προϊόντων περιλαμβάνει το σύνολο των προϊόντων ή/και υπηρεσιών που θεωρούνται από τον 
καταναλωτή εναλλάξιμα ή δυνάμενα να υποκατασταθούν μεταξύ τους, λόγω των χαρακτηριστικών τους, των τι¬ 
μών τους και της χρήσης για την οποία προορίζονται. Η σχετική αγορά προϊόντων ενδέχεται, σε ορισμένες πε¬ 
ριπτώσεις, να αποτελείται από επί μέρους προϊόντα ή/και υπηρεσίες που παρουσιάζουν σε μεγάλο βαθμό όμοια 
φυσικά ή τεχνικά χαρακτηριστικά και είναι εναλλάξιμα. 

Μεταξύ των στοιχείων που επιτρέπουν τον προσδιορισμό της σχετικής αγοράς προϊόντων είναι η ανάλυση 
των λόγων για τους οποίους περιλαμβάνονται στις αγορές αυτές ορισμένα προϊόντα ή υπηρεσίες, ενώ αποκλεί¬ 
ονται άλλα με βάση τον ανωτέρω ορισμό και λαμβάνοντας υπόψη, για παράδειγμα, τη δυνατότητα υποκατάστα¬ 
σης, τους όρους ανταγωνισμού, τις τιμές, τη σταυροειδή ελαστικότητα της ζήτησης ή άλλα στοιχεία που είναι 
κρίσιμα για τον ορισμό των σχετικών αγορών προϊόντων, όπως για παράδειγμα, η δυνατότητα υποκατάστασης 
από την πλευρά της προσφοράς. 

ϋ. Σχετικές γεωγραφικές αγορές 

Η σχετική γεωγραφική αγορά περιλαμβάνει την περιοχή στην οποία προσφέρουν ή ζητούν τα σχετικά προ¬ 
ϊόντα ή παρέχουν τις σχετικές υπηρεσίες οι συμμετέχουσες επιχειρήσεις υπό επαρκώς ομοιογενείς συνθήκες 
ανταγωνισμού και η οποία μπορεί να διακριθεί από άλλες γειτονικές γεωγραφικές περιοχές, ιδίως λόγω των αι¬ 
σθητά διαφορετικών συνθηκών ανταγωνισμού που επικρατούν σ’ αυτές. 

Στους παράγοντες που επιτρέπουν τον προσδιορισμό της σχετικής γεωγραφικής αγοράς περιλαμβάνονται η 
φύση και τα χαρακτηριστικά των σχετικών προϊόντων ή υπηρεσιών, η ύπαρξη φραγμών κατά την είσοδο στην 
αγορά, οι προτιμήσεις των καταναλωτών, οι ουσιαστικές διαφορές στα μερίδια αγοράς των επιχειρήσεων μετα¬ 
ξύ γειτονικών γεωγραφικών περιοχών ή οι σημαντικές διαφορές ως προς τις τιμές. 

45 Ακολουθείται η αρίθμηση του Εντύπου Πλήρους Γνωστοποίησης. 

46 Σύμφωνα με την παρ.1 του αρ. 3 ν. 3592/22007, ως συγκέντρωση ελέγχου στην αγορά νρείται το ποσοστό επιρροής του κοινού από τα μέσα 
ενημέρωσης σε συνάρτηση με την ιδιοκτησία ή τη συμμετοχή σε μέσα ενημέρωσης της αυτής ή και άλλης μορφής (τηλεόραση, ραδιόφωνο, 
εφημερίδες και περιοδικά) στη σχετική αγορά ή στις επί μέρους σχετικές αγορές όπου δραστηριοποιείται το μέσο ή τα μέσα ενημέρωσης (τη¬ 
λεόραση, ραδιόφωνο, εφημερίδες και περιοδικά). 

47 Σύμφωνα με με την παρ.9 του άρ. 3 του ν.3592/2007, το ποσοστό της συγκέντρωσης ελέγχου υπολογίζεται στο σύνολό του, τόσο για την κάθε 
επιχείρηση μέσων ενημέρωσης, όσο και για τους μετόχους ή εταίρους αυτής, κατά την έννοια της παραγράφου 3 του άρθρου 5 και τα παρένθετα 
αυτών πρόσωπα, κατά την έννοια της παραγράφου 9 του άρθρου 2 του ν.3310/2005 (ΦΕΚ 30 Α'), όπως ισχύει. 

Οι σχετικές αγορές που αφορά η συγκέντρωση προκύπτουν από το συνδυασμό των επιμέρους σχετικών αγο¬ 
ρών προϊόντων και των αντίστοιχων σχετικών γεωγραφικών αγορών. 

μι. Επηρεαζόμενες αγορές 

Για τις ανάγκες αξιολόγησης της γνωστοποιούμενης συγκέντρωσης και τη συγκέντρωση των απαιτούμενων 
πληροφοριών, με τον όρο «επηρεαζόμενη αγορά» νοείται: 

α) Κάθε σχετική αγορά στην οποία ασκούν επιχειρηματικές δραστηριότητες δύο ή περισσότερες από τις συμ- 
μετέχουσες στη συγκέντρωση επιχειρήσεις, εφόσον εκτιμάται ότι η συγκέντρωση θα οδηγήσει σε συνολικό με¬ 
ρίδιο στην αγορά αυτή ύψους τουλάχιστον 15% (Η περίπτωση αφορά οριζόντιες σχέσεις), καθώς και 

β) Κάθε σχετική αγορά στην οποία ασκεί επιχειρηματικές δραστηριότητες οποιαδήποτε συμμετέχουσα επι¬ 
χείρηση και βρίσκεται σε προηγούμενο ή επόμενο στάδιο της παραγωγικής ή εμπορικής διαδικασίας του προϊ¬ 
όντος σε σχέση με την αγορά στην οποία δραστηριοποιείται άλλη συμμετέχουσα επιχείρηση, και οποιοδήποτε 
από τα ατομικά ή συνδυασμένα μερίδια αγοράς των επιχειρήσεων αυτών, σε οποιοδήποτε στάδιο της παρα¬ 
γωγικής ή εμπορικής διαδικασίας, ανέρχεται σε 25% τουλάχιστον, ανεξάρτητα αν μεταξύ των μερών υφίσταται 
σχέση προμηθευτή/πελάτη 48 . (Η περίπτωση αφορά τις κάθετες σχέσεις) 

Βάσει των ανωτέρω ορισμών και των ορίων των μεριδίων αγοράς, υποβάλετε τις ακόλουθες πληροφορίες: 

6.1. Προσδιορίστε και περιγράψτε εν συντομία τις επιμέρους σχετικές αγορές προϊόντων και τις σχετικές γεω¬ 
γραφικές αγορές (κατά τις αντίστοιχες έννοιες του Τμήματος 6), που αφορά η γνωστοποιούμενη πράξη. 

6.2. Καθορίστε τις επηρεαζόμενες αγορές, κατά την έννοια του Τμήματος 6, στην ελληνική επικράτεια. 

6.3. Για κάθε επηρεαζόμενη αγορά του Τμήματος 6, οριοθετήστε και επεξηγήστε την αντίστοιχη σχετική γε¬ 
ωγραφική αγορά. 

ΤΜΗΜΑ 7 

Στοιχεία για τις επηρεαζόμενες αγορές 

Γ ια κάθε επηρεαζόμενη σχετική αγορά προϊόντων, για τα πέντε (5) τελευταία οικονομικά έτη υποβάλετε τις 
ακόλουθες πληροφορίες: 

7.1. Κατ’ εκτίμηση, το συνολικό μέγεθος της αγοράς εκφραζόμενο σε αξία πωλήσεων (σε ευρώ) και όγκο (μο¬ 
νάδες). 49 Αναφέρετε τη βάση και τις πηγές των υπολογισμών και προσκομίστε, όπου είναι διαθέσιμα, έγγραφα 
προς επιβεβαίωση αυτών των υπολογισμών. 

7.2. Την αξία και τον όγκο των πωλήσεων καθώς και, κατ’ εκτίμηση, τα μερίδια αγοράς καθενός από τα μέρη 
που συμμετέχουν στη συγκέντρωση. 

7.3. Κατ’ εκτίμηση, το μερίδιο αγοράς, εκφραζόμενο σε αξία (και σε όγκο), όλων των ανταγωνιστών (συμπερι¬ 
λαμβανομένων των εισαγωγέων), που κατέχουν τουλάχιστον 5% της σχετικής γεωγραφικής αγοράς. 

Στη βάση αυτή, δώστε την εκτίμησή σας για τον δείκτη ΗΗΙ 50 προ και μετά την πραγματοποίηση της συγκέ¬ 
ντρωσης, καθώς και τη διαφορά μεταξύ των δύο (δέλτα). 51 

Αναφέρετε τις πηγές που χρησιμοποιήθηκαν για τον υπολογισμό αυτών των μεριδίων αγοράς και υποβάλετε 
σχετικά έγγραφα, όπου είναι διαθέσιμα για την επιβεβαίωση του υπολογισμού. 

ΤΜΗΜΑ 10 

Αξιολόγηση τυχόν συμπραξιακού αποτελέσματος μιας κοινής επιχείρησης 

10.1 Στο πλαίσιο του άρθρου 5 παράγραφος 5 του νόμου, παρακαλείσθε να απαντήσετε στις ακόλουθες ερω¬ 
τήσεις: 

(α) Μήπως δύο ή περισσότερες μητρικές επιχειρήσεις εξακολουθούν να ασκούν σε σημαντικό βαθμό δραστη¬ 
ριότητες σε ίδια αγορά με την κοινή επιχείρηση ή σε αγορά προηγούμενου ή επόμενου σταδίου σε σχέση με 
αγορά της κοινής επιχείρησης ή σε γειτονική αγορά που συνδέεται στενά με αγορά της κοινής 52 ; 

Σε περίπτωση καταφατικής απάντησης, αναφέρετε για καθεμία από τις εν λόγω αγορές: 

• τον κύκλο εργασιών κάθε μητρικής επιχείρησης το προηγούμενο οικονομικό έτος, 

48 Για παράδειγμα, αν ένα από τα μέρη της συγκέντρωσης έχει μερίδιο αγοράς πάνω από 25% σε αγορά προηγούμενου σταδίου στη οποία 
δραστηριοποιείται το άλλο μέρος, τότε επηρεαζόμενες (σχετικές) αγορές είναι οι αγορές και του προηγούμενου και του επόμενου σταδίου. 
Επίσης, αν μια κάθετα ολοκληρωμένη επιχείρηση συγχωνευθεί με άλλη συμμετέχουσα στη συγκέντρωση που δραστηριοποιείται σε επόμενο 
στάδιο, και η συγκέντρωση οδηγεί σε συνδυασμένο μερίδιο αγοράς τουλάχιστον 25%, τότε επηρεαζόμενες αγορές είναι οι αγορές και του 
προηγούμενου και του επόμενου σταδίου. 

49 Η αξία και όγκος μιας αγοράς πρέπει να αντιστοιχούν στην παραγωγή, αφαιρουμένων των εξαγωγών και προστιθεμένων των εισαγωγών για 
τις υπό εξέταση γεωγραφικές περιοχές. Αν είναι αμέσως διαθέσιμα, παρακαλείσθε να υποβάλετε αναλυτικά στοιχεία για τις εισαγωγές και τις 
εξαγωγές ανά χώρα προέλευσης και προορισμού, αντίστοιχα. 

50 Ο δείκτης ΗΗΙ (ΗθΓίίηάεΙιΙ-ΗίΓεοήηημη Ιηάοχ) χρησιμοποιείται για τη μέτρηση των επιπέδων συγκέντρωσης και προκύπτει από την άθροιση των 
τετραγώνων των ατομικών μεριδίων αγοράς όλων των επιχειρήσεων που δραστηριοποιούνται σε μία σχετική αγορά. Για παράδειγμα, ο δείκτης 
ΗΗΙ μιας σχετικής αγοράς στην οποία δραστηριοποιούνται 5 επιχειρήσεις με μερίδια 40%, 20%, 15%, 15% και 10%, αντίστοιχα, είναι 2.550 (= 402 
+ 202 + 152 + 152 + 102). Ο δείκτης ΗΗΙ κυμαίνεται από μια τιμή που προσεγγίζει το μηδέν (στην περίπτωση μιας τέλειας ανταγωνιστικής αγοράς) 
μέχρι το 10.000 (σε περίπτωση καθαρού μονοπωλίου). Ο δείκτης ΗΗΙ μετά την ολοκλήρωση της συγκέντρωσης υπολογίζεται με την υπόθεση 
εργασίας ότι τα ατομικά μερίδια αγοράς των επιχειρήσεων δεν μεταβάλλονται. Παρότι το ορθό είναι να περιληφθούν στην μέτρηση όλες οι 
επιχειρήσεις που δραστηριοποιούνται στη σχετική αγορά, η έλλειψη στοιχείων για πολύ μικρές επιχειρήσεις δεν έχει συνήθως ιδιαίτερη σημασία, 
αφού δεν επηρεάζουν σημαντικά τον ΗΗΙ. 

51 Η αύξηση του επιπέδου συγκέντρωσης, όπως μετράται με τον δείκτη ΗΗΙ, μπορεί να υπολογιστεί ανεξάρτητα από το συνολικό επίπεδο 
συγκέντρωσης στην αγορά, διπλασιάζοντας το γινόμενο των μεριδίων αγοράς των συμμετεχουσών επιχειρήσεων. Γ ια παράδειγμα, μια συγκέντρωση 
επιχειρήσεων με μερίδια αγοράς 30% και 15% αντίστοιχα, θα οδηγούσε σε αύξηση του δείκτη ΗΗΙ κατά 900 μονάδες [= (30 χ 15) χ 2], Η τεχνική 
αυτή εξηγείται ως εξής: πριν από τη συγκέντρωση, ο δείκτης ΗΗΙ περιλαμβάνει τα μεμονωμένα μερίδια αγοράς των συμμετεχουσών επιχειρήσεων 
στο τετράγωνο: (α)2 + (β)2. Μετά τη συγκέντρωση, περιλαμβάνει το τετράγωνο του αθροίσματος τους: (α + β)2, που ισούται με (α)2 + (β)2 + 2αβ. 
Επομένως, η αύξηση του ΗΗΙ ισούται με 2αβ. 

52 Γ ια τους ορισμούς της αγοράς βλέπε παραπάνω Τ μήμα 6. 

• τη σημασία, από οικονομικής άποψης, των δραστηριοτήτων της κοινής επιχείρησης σε σχέση μ’ αυτόν τον 
κύκλο εργασιών, 

• το μερίδιο αγοράς κάθε μητρικής επιχείρησης. 

(β) Αν η απάντηση ανωτέρω υπό (α) είναι καταφατική και κατά την άποψή σας η δημιουργία της κοινής επιχεί¬ 
ρησης δεν συνεπάγεται συντονισμό μεταξύ ανεξάρτητων επιχειρήσεων που περιορίζει τον ανταγωνισμό κατά 
την έννοια του άρθρου 1 παράγραφος 1 ν. 3959/2011, αναλύστε τα επιχειρήματά σας- 

(γ) Με την επιφύλαξη των απαντήσεων στα ανωτέρω σημεία (α) και (β) και για είναι δυνατή η ολοκληρωμέ¬ 
νη αξιολόγηση της υπόθεσης, εξηγήσετε γιατί πληρούνται τα κριτήρια του άρθρου 1 παράγραφος 3 ν.3959/2011. 
Σύμφωνα με το εν λόγω άρθρο, οι διατάξεις του άρθρου 1 παράγραφος 1, δεν εφαρμόζονται εφόσον η κοινή επι¬ 
χείρηση πληροί αθροιστικά τις κατωτέρω προϋποθέσεις: 

ί) συμβάλλει στη βελτίωση της παραγωγής ή της διανομής των προϊόντων ή στην προώθηση της τεχνικής ή 
οικονομικής προόδου, 

ϋ) εξασφαλίζει συγχρόνως στους καταναλωτές εύλογο τμήμα από το όφελος που προκύπτει, 

ιϋ) δεν επιβάλλει στις ενδιαφερόμενες επιχειρήσεις περιορισμούς μη απαραίτητους για την επίτευξη των στό¬ 
χων αυτών και 

ίν) δεν παρέχει τη δυνατότητα κατάργησης του ανταγωνισμού ή κατάργησης αυτού σε σημαντικό τμήμα της 
σχετικής αγοράς. 

ΤΜΗΜΑ 11 
Πρόσθετα Στοιχεία 

11.1 Αναφέρετε αν η υπαγωγή και συνεπώς η γνωστοποίηση της συγκεκριμένης πράξης σύμφωνα με τις δια¬ 
τάξεις της ελληνικής νομοθεσίας για τον έλεγχο των συγκεντρώσεων, οφείλεται αποκλειστικά και μόνο στην 
εφαρμογή του κανόνα των δύο τρίτων κατά τον οποίο πράξη συγκέντρωσης αν και πληροί τα κριτήρια κοινοτι¬ 
κής υπαγωγής δεν θεωρείται ως κοινοτικών διαστάσεων όταν κάθε επιχείρηση πραγματοποιεί άνω των δύο τρί¬ 
των του ολικού κοινοτικού κύκλου εργασιών της σε ένα και το αυτό κράτος μέλος (Βλ. συνημ. Προσάρτημα Β) 

11.2 Αναφέρετε αν η γνωστοποιούμενη πράξη έχει γνωστοποιηθεί (και πότε) ή πρόκειται να γνωστοποιηθεί (και 
πότε) σε άλλα κράτη και σε ποια. 

ΤΜΗΜΑ 12 

Συγκεντρώσεις Επιχειρήσεων Μέσων Ενημέρωσης 

12.1 Κάθε ένα από τα μέρη που συμμετέχουν στη συγκέντρωση πρέπει να παράσχει κατάλογο ο οποίος θα πε¬ 
ριλαμβάνει: 

12.1.1. Όλες τις επιχειρήσεις ή τα πρόσωπα που, άμεσα, έμμεσα ή μέσω παρένθετου προσώπου, ελέγχουν ή επη¬ 
ρεάζουν με οποιονδήποτε τρόπο ουσιωδώς τη λήψη αποφάσεων των ανωτέρω μερών σχετικά με τον τρόπο δι¬ 
οίκησης και την εν γένει λειτουργία τους, κατά την έννοια της παρ. 3 του αρ. 5 ν. 3592/2007 53 . 

12.1.2. Όλες τις επιχειρήσεις που ασκούν δραστηριότητες σε οποιαδήποτε αγορά που εμπίπτει στο πεδίο εφαρ¬ 
μογής του αρ. 3 ν. 3592/2007, οι οποίες ελέγχονται ή στις οποίες συμμετέχουν άμεσα ή έμμεσα: 

α) τα μέρη αυτά- 

β) οποιοδήποτε άλλο πρόσωπο/επιχείρηση από τα αναφερόμενα ανωτέρω υπό 12.1.1. 

12.1.3. Όλες τις επιχειρήσεις που ασκούν δραστηριότητες σε σχετικές ή επηρεαζόμενες από τη συγκέντρωση 
αγορές, που δεν εμπίπτουν στο πεδίο εφαρμογής του αρ. 3 ν. 3592/2007 και οι οποίες ελέγχονται, ή στις οποί¬ 
ες συμμετέχουν άμεσα ή έμμεσα: 

α) τα μέρη αυτά- 

β) οποιοδήποτε άλλο πρόσωπο/επιχείρηση από τα αναφερόμενα ανωτέρω υπό 12.1.1. 

Για κάθε μια από τις ανωτέρω ζητούμενες καταχωρίσεις, θα πρέπει να προσδιορίζεται ταυτόχρονα η φύση και 
τα μέσα του ελέγχου. 

53 Η παρ. 3 του άρ. 5 του ν.3592/2007 προβλέπει ότι «Ελεγχος υφίσταται όταν φυσικό ή νομικό πρόσωπο, που συμμετέχει και σε άλλο ηλεκτρονικό 
μέσο ενημέρωσης της αυτής μορφής, επηρεάζει με οποιονδήποτε τρόπο ουσιωδώς τη λήψη αποφάσεων της επιχείρησης σχετικά με τον τρόπο 
διοίκησης και την εν γένει λειτουργία της. Ειδικότερα, έλεγχος υφίσταται, εφόσον το ανωτέρω φυσικό ή νομικό πρόσωπο: 
ί) κατέχει σε περισσότερα του ενός μέσα την ιδιότητα του ιδιοκτήτη, του διευθυντικού στελέχους, του μέλους οργάνου διοίκησης, του διαχειριστή, 
του εταίρου ή μετόχου, ο οποίος κατατάσσεται ανάμεσα στους δέκα μεγαλύτερους μετόχους, εταίρους ή κατόχους δικαιωμάτων ψήφου της 
επιχείρησης, εξαιτίας του αριθμού των μετοχών, μεριδίων ή των δικαιωμάτων ψήφου που κατέχει από οποιαδήποτε αιτία στην τελευταία, πριν 
από την υποβολή της υποψηφιότητας, Γενική Συνέλευση ή το τελευταίο πρακτικό Συνέλευσης μετόχων ή εταίρων, υπό την προϋπόθεση ότι 
είναι κύριος αριθμού μετοχών, μεριδίων ή δικαιωμάτων ψήφου, είτε απευθείας είτε μέσω τρίτων, που αντιστοιχούν τουλάχιστον σε ποσοστό 
ένα τοις εκατό (1%) του συνολικού μετοχικού ή εταιρικού κεφαλαίου ή του συνόλου δικαιωμάτων ψήφου στη Γενική Συνέλευση ή στο πρακτικό 
Συνέλευσης των εταίρων της επιχείρησης ή 
ϋ) κατέχει οποιαδήποτε από τις ιδιότητες αυτές και στα δύο μέσα ή 

ϋί) έχει το δικαίωμα σε περισσότερα του ενός μέσα από το νόμο ή το καταστατικό της επιχείρησης ή μέσω εκχώρησης σχετικού δικαιώματος 
άλλων μετόχων ή εταίρων, να διορίζει ή να ανακαλεί τουλάχιστον ένα μέλος του Διοικητικού Συμβουλίου ή διαχειριστή, 
β) Οι ανωτέρω προϋποθέσεις ελέγχου ισχύουν και για τους συζύγους και τους συγγενείς σε ευθεία γραμμή απεριορίστως και εκ πλαγίου μέχρι 
και τρίτου βαθμού εξ αίματος ή εξ αγχιστείας, υπό την προϋπόθεση ότι αποδεικνύεται ότι ασκείται αθέμιτη επιρροή. Ως αθέμιτη επιρροή νοείται 
η παράβαση των κανόνων της πολυφωνίας, της αντικειμενικής και ίσης ενημέρωσης και του ανταγωνισμού. Οι προϋποθέσεις αυτές ισχύουν μόνο 
για τους συζύγους ή συγγενείς των ημεδαπών φυσικών προσώπων και εφόσον πρόκειται για μετόχους επιχειρήσεων που δεν είναι εισηγμένες 
στα Χρηματιστήρια Κρατών - Μελών της Ευρωπαϊκής Ένωσης ή του Οργανισμού Οικονομικής Συνεργασίας και Ανάπτυξης (Ο.Ο.Σ.Α.). 
γ) Οι ανωτέρω περιπτώσεις αθέμιτης επιρροής, μέσω παρενθέτων προσώπων, στη λήψη αποφάσεων της επιχείρησης εξετάζονται από το Ε.Σ.Ρ. 
ή την Επιτροπή Ανταγωνισμού, σύμφωνα με την κατά το νόμο αυτόν προβλεπόμενη αρμοδιότητά τους, αυτεπαγγέλτως με ειδικώς αιτιολογημένη 
απόφασή τους ή κατόπιν καταγ-γελίας πλήρως και προσηκόντως αιτιολογημένης». 

Επίσης, ειδικά για τις εμπίπτουσες στο πεδίο εφαρμογής του αρ. 3 ν. 3592/2007 συγκεντρώσεις επιχειρήσεων 
μέσων ενημέρωσης, υποβάλετε τις ακόλουθες πληροφορίες: 

12.2. Χρησιμοποιώντας ως βάση υπολογισμού, σύμφωνα με το άρθρο 3 παρ. 4 του ν. 3592/2007, (α) για τις αγορές 
της τηλεόρασης και του ραδιοφώνου συγκεκριμένης εμβέλειας, το άθροισμα της διαφημιστικής δαπάνης και των εσό¬ 
δων από πώληση στην ημεδαπή προγράμματος ή άλλων ραδιοτηλεοπτικών υπηρεσιών και (β) για τις αγορές εφημε¬ 
ρίδων και περιοδικών συγκεκριμένης γεωγραφικής περιοχής κυκλοφορίας, το άθροισμα της διαφημιστικής δαπάνης 
και των εσόδων από την πώλησή τους στην ημεδαπή, αναφέρετε, κατ’ εκτίμηση, για το τελευταίο οικονομικό έτος, 
το συνολικό μέγεθος κάθε μίας από τις αγορές μέσων ενημέρωσης στις οποίες δραστηριοποιούνται ή συμμετέχουν: 

12.2.1. Τα μέρη, οι θυγατρικές και οι μητρικές τους, καθώς και οι συνδεδεμένες με αυτά επιχειρήσεις, κατά την 
έννοια του αρ 42 ε του κ.ν. 2190/1920, όπως ισχύει 

12.2.2. Οι επιχειρήσεις ή τα πρόσωπα που, άμεσα, έμμεσα ή μέσω παρένθετου προσώπου, ελέγχουν ή επηρεά¬ 
ζουν με οποιονδήποτε τρόπο ουσιωδώς τη λήψη αποφάσεων των μερών σχετικά με τον τρόπο διοίκησης και την 
εν γένει λειτουργία τους, κατά την έννοια της παρ. 3 του αρ. 5 ν. 3592/2007, 

Προς αυτό το σκοπό, συμπληρώστε τον Πίνακα 1 του επισυναπτόμενου Προσαρτήματος Α. Αναφέρετε τη βάση και τις 
πηγές των υπολογισμών και προσκομίστε, όπου είναι διαθέσιμα, έγγραφα προς επιβεβαίωση αυτών των υπολογισμών. 

12.3. Κατ’ εφαρμογή της παρ. 9 του αρ. 5 του ν.3592/2007 54 , για κάθε μία από τις ανωτέρω υπό 7.1 περιγραφό- 
μενες αγορές, χρησιμοποιώντας την ίδια βάση υπολογισμού, προσδιορίστε τα μερίδια αγοράς: 

12.3.1. Των μερών, των θυγατρικών και μητρικών τους, καθώς και των συνδεδεμένων με αυτά επιχειρήσεις, 

12.3.2 Των επιχειρήσεων στις οποίες συμμετέχουν οι επιχειρήσεις ή τα πρόσωπα που, άμεσα, έμμεσα ή μέσω 
παρένθετου προσώπου, ελέγχουν ή επηρεάζουν με οποιονδήποτε τρόπο ουσιωδώς τη λήψη αποφάσεων των 
μερών σχετικά με τον τρόπο διοίκησης και την εν γένει λειτουργία τους, κατά την έννοια της παρ. 3 του αρ. 5 
ν. 3592/2007. 

Προς αυτό το σκοπό, συμπληρώστε, ξεχωριστά για κάθε ένα από τα ανωτέρω αναφερόμενα φυσικά ή νομικά 
πρόσωπα, τον Πίνακα 2 του επισυναπτόμενου Προσαρτήματος Α , προκειμένου να καταστεί δυνατός ο έλεγχος 
των προϋποθέσεων που αναφέρονται στην παρ. 3 του αρ. 3 του ν.3592/200755. 


ΤΜΗΜΑ 13 


Δήλωση 


Εφόσον οι γνωστοποιήσεις υπογράφονται από πληρεξουσίους επιχειρήσεων, αυτοί πρέπει να προσκομίζουν 
γραπτή σχετική εξουσιοδότηση. 

Στο τέλος της γνωστοποίησης πρέπει να περιλαμβάνεται η ακόλουθη δήλωση η οποία υπογράφεται από όλα 
τα γνωστοποιούντο μέρη ή από τους εκπροσώπους ή πληρεξουσίους τους. 

«Οι υπογράφοντες δηλώνουμε ότι, καθόσον γνωρίζουμε και βάσιμα πιστεύουμε, οι πληροφορίες που περιλαμ¬ 
βάνονται στην παρούσα γνωστοποίηση είναι αληθείς, ορθές και πλήρεις, ότι έχουν υποβληθεί πλήρη αντίγραφα 
των εγγράφων που ζητούνται με το «ΕΝΤΥΠΟ ΠΡΟΗΓΟΥΜΕΝΗΣ ΓΝΩΣΤΟΠΟΙΗΣΗΣ ΣΥΓΚΕΝΤΡΩΣΗΣ ΕΠΙΧΕΙΡΗΣΕ¬ 
ΩΝ», ότι όλες οι εκτιμήσεις επισημαίνονται ως τέτοιες και αποτελούν τις ακριβέστερες εκτιμήσεις των υπό κρίση 
πραγματικών περιστατικών και ότι όλες οι απόψεις που διατυπώνονται είναι ειλικρινείς/Εχουμε πλήρη γνώση των 
διατάξεων των άρθρων 5 έως 10, καθώς και των άρθρων 38 και 39 του ν.3959/2011, όπως ισχύει». 

Τόπος και ημερομηνία 

Υπογραφές 

Ονοματεπώνυμο(-α) και ιδιότητα(-ες)» 


54 Σύμφωνα με με το άρθρο 3 παρ.9 του ν.3592/2007, το ποσοστό της συγκέντρωσης ελέγχου υπολογίζεται στο σύνολό του, τόσο για την κάθε 
επιχείρηση μέσων ενημέρωσης, όσο και για τους μετόχους ή εταίρους αυτής, κατά την έννοια της παραγράφου 3 του άρθρου 5 και τα παρένθετα 
αυτών πρόσωπα, κατά την έννοια της παραγράφου 9 του άρθρου 2 του ν.3310/2005 (ΦΕΚ 30 Α'), όπως ισχύει. 

55 Το άρθρο 3 παρ.3 του ν.3592/2007 αναφέρει: «Η συγκέντρωση ελέγχου προσδιορίζει την έννοια της δεσπόζουσας θέσης στην αγορά, η οποία 
υφίσταται ως ακολούθως: 

α) Όταν το φυσικό ή νομικό πρόσωπο δραστηριοποιείται σε ένα ή περισσότερα μέσα ενημέρωσης της αυτής μορφής, με την απόκτηση μεριδίου 
αγοράς άνω του τριάντα πέντε τοις εκατό (35%) στην επί μέρους σχετική αγορά (τηλεόραση, ραδιόφωνο, εφημερίδες και περιοδικά) της 
εμβέλειας του κάθε μέσου. 

β) Όταν το φυσικό ή νομικό πρόσωπο δραστηριοποιείται σε δύο ή περισσότερα μέσα ενημέρωσης άλλης μορφής: 

βα) είτε με την απόκτηση μεριδίου αγοράς άνω του τριάντα πέντε τοις εκατό (35%) στην επί μέρους σχετική αγορά της εμβέλειας του κάθε μέσου, 
ββ) είτε με την απόκτηση μεριδίου αγοράς: 

ί) άνω του τριάντα δύο τοις εκατό (32%) στο σύνολο των δύο αγορών, όταν δραστηριοποιείται σε δύο διαφορετικά μέσα ενημέρωσης της ίδιας 
εμβέλειας, 

ϋ) άνω του είκοσι οκτώ τοις εκατό (28%) στο σύνολο των τριών αγορών, όταν δραστηριοποιείται σε τρία διαφορετικά μέσα ενημέρωσης της 
ίδιας εμβέλειας και 

ίϋ) άνω του είκοσι πέντε τοις εκατό (25%) στο σύνολο των τεσσάρων αγορών, όταν δραστηριοποιείται σε τέσσερα διαφορετικά μέσα ενημέρωσης 
της ίδιας εμβέλειας». 

Ως τύπος υπολογισμού του συνολικού μεριδίου στην αγορά των η μέσων, χρησιμοποιείται ο εξής:: 


η 


η 



Συνολικό Μερίδιο = ,_1 !_1 

όπου η είναι ο αριθμός των αγορών μέσων ενημέρωσης που δραστηριοποιείται η επιχείρηση/το φυσικό πρόσωπο ανά εμβέλεια και κυμαίνεται 
από μία έως τέσσερις αγορές, χί είναι το συνδυασμένο μερίδιο αγοράς επιχειρήσεων που αυτή/αυτό ελέγχει ή συμμετέχει (για κάθε μέσο (ί) της 
αγοράς των Μέσων Ενημέρωσης) και ίί είναι η σταθμισμένη συμμετοχή κάθε μέσου (ί) στην ανά εμβέλεια συνολική αγορά Μέσων Ενημέρωσης. 

ΠΡΟΣΑΡΤΗΜΑ Α' 

\Να συμπληρωθεί εφόσον η συγκέντρωση αφορά επιχειρήσεις που δραστηριοποιούνται 
στην ευρύτερη αγορά των Μέσων Ενημέρωσης 


ΠΙΝΑΚΑΣ 1: ΣΥΝΟΛΙΚΗ ΑΓΟΡΑ 

ΕΤΟΣ: 

Αγορά 1 

Αγορά 2 

Αγορά 3 

κλπ. 

ΤΗΛΕΟΡΑΣΗ 

Εμβέλεια 





Διαφημιστική Δαπάνη 





Έσοδα από Πωλήσεις 





ΡΑΔΙΟΦΩΝΟ 

Εμβέλεια 





Διαφημιστική Δαπάνη 





Έσοδα από Πωλήσεις 





ΠΕΡΙΟΔΙΚΑ 

Εμβέλεια 





Διαφημιστική Δαπάνη 





Έσοδα από Πωλήσεις 





ΕΦΗΜΕΡΙΔΕΣ 

Εμβέλεια 





Διαφημιστική Δαπάνη 





Έσοδα από Πωλήσεις 






ΠΙΝΑΚΑΣ 2: ΣΥΜΜΕΤΟΧΕΣ ΕΠΙΧΕΙΡΗΣΗΣ Ή ΦΥΣΙΚΟΥ ΠΡΟΣΩΠΟΥ ΣΤΗΝ ΕΥΡΥΤΕΡΗ ΑΓΟΡΑ ΜΜΕ 

ΕΤΟΣ: 

Επιχείρηση 1 

Επιχείρηση 2 

Επιχείρηση 3 

κλπ. 

ΤΗΛΕΟΡΑΣΗ 

Επωνυμία Επιχείρησης και Μέσου 





Ποσοστό Συμμετοχής 





Εμβέλεια Μέσου 





Διαφημιστική Δαπάνη 





Έσοδα από Πωλήσεις 





Μερίδιο Αγοράς 





ΡΑΔΙΟΦΩΝΟ 

Επωνυμία Επιχείρησης και Μέσου 





Ποσοστό Συμμετοχής 





Εμβέλεια Μέσου 





Διαφημιστική Δαπάνη 





Έσοδα από Πωλήσεις 





Μερίδιο Αγοράς 





ΠΕΡΙΟΔΙΚΑ 

Επωνυμία Επιχείρησης και Μέσου 





Ποσοστό Συμμετοχής 





Εμβέλεια Μέσου 





Διαφημιστική Δαπάνη 





Έσοδα από Πωλήσεις 





Μερίδιο Αγοράς 





ΕΦΗΜΕΡΙΔΕΣ 

Επωνυμία Επιχείρησης και Μέσου 





Ποσοστό Συμμετοχής 





Εμβέλεια Μέσου 





Διαφημιστική Δαπάνη 





Έσοδα από Πωλήσεις 





Μερίδιο Αγοράς 

ΠΡΟΣΑΡΤΗΜΑ Β' 

Απόσπασμα του ΚΑΝΟΝΙΣΜΟΥ (ΕΚ) αριθ. 139/2004 ΤΟΥ ΣΥΜΒΟΥΛΙΟΥ 56 της 20ης Ιανουάριου 2004 
για τον έλεγχο των συγκεντρώσεων μεταξύ επιχειρήσεων 

Αρθρο 1 

Πεδίο εφαρμογής 

1. Ο παρών κανονισμός ισχύει για όλες τις συγκεντρώσεις με κοινοτική διάσταση , όπως αυτή ορίζεται στο πα¬ 
ρόν άρθρο, υπό την επιφύλαξη του άρθρου 4 παράγραφος 5 και του άρθρου 22. 

2. Μία συγκέντρωση έχει κοινοτική διάσταση όταν: 

α) ο συνολικός κύκλος εργασιών που πραγματοποιούν παγκοσμίως όλες οι συμμετέχουσες επιχειρήσεις υπερ¬ 
βαίνει τα 5 δισεκατομμύρια ευρώ και 

β) δύο τουλάχιστον από τις συμμετέχουσες επιχειρήσεις πραγματοποιούν, κάθε μία χωριστά, εντός της Κοι¬ 
νότητας, συνολικό κύκλο εργασιών άνω των 250 εκατομμυρίων ευρώ, εκτός εάν κάθε μία από τις συμμετέχου¬ 
σες επιχειρήσεις πραγματοποιεί άνω των δύο τρίτων του συνολικού κοινοτικού κύκλου εργασιών της σε ένα και 
το αυτό κράτος μέλος. 

3. Μία συγκέντρωση που δεν υπερβαίνει τα κατώτατα όρια που προβλέπονται στην παράγραφο 2 έχει κοινο¬ 
τική διάσταση, εφόσον: 

α) ο συνολικός κύκλος εργασιών που πραγματοποιούν παγκοσμίως όλες οι συμμετέχουσες επιχειρήσεις υπερ¬ 
βαίνει τα 2,5 δισεκατομμύρια ευρώ- 

β) ο συνολικός κύκλος εργασιών που πραγματοποιούν όλες οι συμμετέχουσες επιχειρήσεις σε κάθε ένα από 
τρία τουλάχιστον κράτη μέλη, υπερβαίνει τα 100 εκατομμύρια ευρώ- 

γ) σε κάθε ένα από τα τρία τουλάχιστον κράτη μέλη που λαμβάνονται υπόψη για τους σκοπούς του στοιχεί¬ 
ου β), δύο τουλάχιστον από τις συμμετέχουσες επιχειρήσεις πραγματοποιούν κάθε μία χωριστά συνολικό κύκλο 
εργασιών άνω των 25 εκατομμυρίων ευρώ και 

δ) δύο τουλάχιστον από τις συμμετέχουσες επιχειρήσεις πραγματοποιούν, κάθε μία χωριστά, εντός της Κοι¬ 
νότητας συνολικό κύκλο εργασιών άνω των 100 εκατομμυρίων ευρώ, εκτός εάν κάθε μία από τις συμμετέχου¬ 
σες επιχειρήσεις πραγματοποιεί άνω των δύο τρίτων του συνολικού κοινοτικού κύκλου εργασιών της σε ένα και 
το αυτό κράτος μέλος. 

4. Βάσει των στατιστικών στοιχείων τα οποία μπορούν να παρέχονται τακτικά από τα κράτη μέλη, η Επιτρο¬ 
πή υποβάλει στο Συμβούλιο μέχρι την 1η Ιουλίου 2009, έκθεση σχετικά με την εφαρμογή των κατωτάτων ορί¬ 
ων και των κριτηρίων που θεσπίζονται στις παραγράφους 2 και 3 και μπορεί να υποβάλει προτάσεις σύμφωνα 
με την παράγραφο 5. 

5. Μετά την υποβολή της έκθεσης που αναφέρεται στην παράγραφο 4 και με πρόταση της Επιτροπής, το Συμ¬ 
βούλιο μπορεί, αποφασίζοντας με ειδική πλειοψηφία, να επανεξετάζει τα κατώτατα όρια και τα κριτήρια που 
προβλέπονται στην παράγραφο 3. 


56 Για το πλήρες κείμενο του εν λόγω Κανονισμού βλ. σχετικά στην ιστοσελίδα ΙιίϊΡ://6υι·-ΐ6χ.6υίΌΡ3.6υ/Ι_6χυήδ6Γν/Ι-6χυπδ6ΐ·ν.άο?υι1=Ού:Ι-:2004:0 
24:0001:0022:ΕΙ_:ΡΡΡ . 

ΠΑΡΑΡΤΗΜΑ III 

Καθορισμός του ειδικότερου περιεχομένου της δημοσίευσης των συγκεντρώσεων που υπόκεινται 
σε προληπτικό έλεγχο και η ρύθμιση κάθε άλλου σχετικού με αυτή θέματος (άρθρο 6, παρ. 6 ν. 3959/2011, 

όπως ισχύει) 

Ι.'Οσον αφορά στο περιεχόμενό της, η δημοσίευση της γνωστοποιούμενης συγκέντρωσης θα έχει ως ακολούθως: 


ΔΗΜΟΣΙΑ ΑΝΑΚΟΙΝΩΣΗ ΣΥΓΚΕΝΤΡΩΣΗΣ ΕΠΙΧΕΙΡΗΣΕΩΝ 

(άρθρο 6 παρ. 6 του ν. 3959/2011, όπως ισχύει) 

1. Στις.(ημερομηνία) γνωστοποιήθηκε στην Επιτροπή Ανταγωνισμού η συγκέντρωση με την οποία, 

η (οι) επιχείρηση(-εις). 

.(πλήρης επωνυμία και διακριτικός τίτλος) 

του ομίλου (ή των ομίλων). 

(επιλέγεται κατά περίπτωση ένα εκ των παρακάτω): 

• Συγχωνεύεται(-ονται) με την (τις) επιχειρήση(-εις). 

• Αποκτά(-ουν) τον έλεγχο του συνόλου της( των) επιχείρησης(-εων). 

• Αποκτά(-ουν) τον έλεγχο τμήματος της (των) επιχείρησης(-εων). 

• Αποκτά(-ουν) κοινό έλεγχο της (των) επιχείρησης(-εων). 

• Ιδρύουν κοινή επιχείρηση με την επωνυμία. 

(θα πρέπει να αναγράφεται η πλήρης επωνυμία και ο διακριτικός τίτλος των εταιριών) 

2. Οι επιχειρηματικές δραστηριότητες των επιχειρήσεων είναι:. 

(αναφέρεται το ακριβές αντικείμενο εργασιών κάθε μίας από τις προαναφεθείσες υπό στοιχ. 1 εταιρίες 
και, σε περίπτωση ίδρυσης κοινής επιχείρησης, οι δραστηριότητες αυτής). 


II. Η παραπάνω δημοσίευση πρέπει να καταχωρηθεί σε μία ημερήσια οικονομική εφημερίδα, πανελλαδικής κυ¬ 
κλοφορίας. Η δε καταχώρηση θα γίνεται σε πλαίσιο και θα καταλαμβάνει στην εφημερίδα χώρο μήκους τουλά¬ 
χιστον διστήλου και ύψους τουλάχιστον 5 εκατοστών. 

III. Φύλλο της εφημερίδας στην οποία καταχωρήθηκε η δημοσίευση θα πρέπει να προσκομίζεται στην Επιτρο¬ 
πή Ανταγωνισμού, από τους υπόχρεους στη γνωστοποίηση, εντός πέντε (5) ημερών από τη γνωστοποίηση της 
συγκέντρωσης.3 

IV. Οι ενδιαφερόμενοι τρίτοι μπορούν να υποβάλλουν παρατηρήσεις ή να παράσχουν στοιχεία για τη γνωστο¬ 
ποιούμενη συγκέντρωση στη Γενική Διεύθυνση Ανταγωνισμού της Επιτροπής Ανταγωνισμού εντός δεκαπέντε 
(15) ημερών από την ημερομηνία της παρούσας δημοσίευσης, στην ακόλουθη διεύθυνση: 

ΕΠΙΤΡΟΠΗ ΑΝΤΑΓΩΝΙΣΜΟΥ 
ΓΕΝΙΚΗ ΔΙΕΥΘΥΝΣΗ ΑΝΤΑΓΩΝΙΣΜΟΥ 
Κότσικα ΙΑ & 28 ης Οκτωβρίου, 104 34 Αθήνα 
Τηλ· 210 8809.133 και 8809.129 Ραχ: 210 8809.134 
Ιστοσελίδα: νννννν.σραηΙ.ρΓ - Ε-ιτιαίΙ: πΐθΐ'9θΐ'5@θρ3π1.ς|ΐ' 


Η απόφαση και τα συνημμένα σε αυτή έντυπα / παραρτήματα να δημοσιευθούν στην Εφημερίδα της Κυβερνή- 
σεως, σύμφωνα με το άρθρο 47 του ν. 3959/2011 (ΦΕΚ 93/Α720.4.2011). 

Ο Πρόεδρος 

ΔΗΜΗΤΡΙΟΣ ΚΥΡΙΤΣΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 























